b"\n_START_ARTICLE_\nStudiile lui Nicolae Grigorescu la Paris\n_START_SECTION_\nDemersuri pentru ob\xc8\x9binerea unei burse de studii\n_START_PARAGRAPH_\nNicolae Grigorescu nu \xc3\xaencepuse \xc3\xaenc\xc4\x83 s\xc4\x83 picteze la M\xc4\x83n\xc4\x83stirea Zamfira, dar f\xc4\x83cuse deja icoanele de la biserica din B\xc4\x83icoi sau de la M\xc4\x83n\xc4\x83stirea C\xc4\x83ld\xc4\x83ru\xc8\x99ani \xc8\x99i a terminat prima lui icoan\xc4\x83 remarcabil\xc4\x83 comandat\xc4\x83 de corpora\xc8\x9bia b\xc4\x83c\xc4\x83uanilor \xc3\xaen data de 25 februarie 1856, Sf\xc3\xa2ntul Spiridon. \xc3\x8en ziua de 5 ianuarie 1856, Grigorescu s-a adresat domnitorului Barbu Dimitrie \xc8\x98tirbei cu rug\xc4\x83mintea de a primi un sprijin pentru a face studii \xc3\xaen str\xc4\x83in\xc4\x83tate. Peti\xc8\x9bia sa, a\xc8\x99a numita jalb\xc4\x83, a fost \xc3\xaenso\xc8\x9bit\xc4\x83 de o pictur\xc4\x83, intitulat\xc4\x83 Mihai sc\xc4\x83p\xc3\xa2nd stindardul (vezi Nota H - Mihai sc\xc4\x83p\xc3\xa2nd stindardul), cu tematic\xc4\x83 istoric\xc4\x83 inspirat\xc4\x83 din cunoscuta balad\xc4\x83 a lui Dimitrie Bolintineanu. Este de amintit c\xc4\x83 versurile poetului Bolintineanu au fost o surs\xc4\x83 de inspira\xc8\x9bie \xc3\xaen acea epoc\xc4\x83 pentru mai multe compozi\xc8\x9bii pe care arti\xc8\x99tii rom\xc3\xa2ni le-au realizat \xc3\xaen acele vremuri. Tabloul trimis de Grigorescu domnitorului este ast\xc4\x83zi disp\xc4\x83rut \xc8\x99i critica de art\xc4\x83 a considerat c\xc4\x83 el nu era cu mult mai diferit \xc3\xaen concep\xc8\x9bie \xc8\x99i stil dec\xc3\xa2t operele similare ale altor arti\xc8\x99ti contemporani lui, cum ar fi de exemplu Constantin Lecca._NEWLINE_Din peti\xc8\x9bia pe care a semnat-o nu se \xc3\xaen\xc8\x9belege foarte clar ce anume dorea artistul de la domnitor. Acesta din urm\xc4\x83 a plecat \xc3\xaen decizia pe care a luat-o de la afirma\xc8\x9bia lui Grigorescu c\xc4\x83 nu a urmat o \xc8\x99coal\xc4\x83 secundar\xc4\x83 \xc3\xaen domeniu. Domnitorul a trimis tabloul la Eforia \xc8\x98coalelor \xc8\x99i a precizat c\xc4\x83 petentul trebuie ajutat s\xc4\x83 \xc3\xaenve\xc8\x9be o limb\xc4\x83 str\xc4\x83in\xc4\x83 \xc8\x99i s\xc4\x83-\xc8\x99i completeze \xe2\x80\x9e\xc3\xaenv\xc4\x83\xc8\x9b\xc4\x83turile regulate ale picturii\xe2\x80\x9d \xc8\x99i de abia dup\xc4\x83 aceea s\xc4\x83 fie trimis la cursuri \xc3\xaen str\xc4\x83in\xc4\x83tate. Eforia a trimis \xc3\xaen data de 24 ianuarie 1856 o adres\xc4\x83 la Colegiul Sf\xc3\xa2ntul Sava, profesorilor Antonin Roques, Constantin Lecca \xc8\x99i Limburg prin care cerea acestora s\xc4\x83 se conformeze dispozi\xc8\x9biilor domnitorului \xc8\x99i s\xc4\x83-l primeasc\xc4\x83 pe Nicolae Grigorescu la cursuri: \xe2\x80\x9e... av\xc3\xa2nd \xc3\xaen vighere \xc3\xaengrijitoare asupr\xc4\x83-i spre a face progresul cel mai posibil, at\xc3\xa2t pentru \xc3\xaenv\xc4\x83\xc8\x9b\xc4\x83tura limbei franceze \xc8\x99i germane, c\xc3\xa2t \xc8\x99i \xc3\xaen studiul de arta picturii, pentru care se zice a avea predilec\xc8\x9bie\xe2\x80\x9d. Se pare c\xc4\x83 artistul ar fi primit pentru tablou suma de 100 de galbeni de la prin\xc8\x9bul \xc8\x98tirbei._NEWLINE_Fiind ocupat cu lucr\xc4\x83rile de la C\xc4\x83ld\xc4\x83ru\xc8\x99ani \xc8\x99i mai apoi cu cele de la Zamfira, se pare c\xc4\x83 Grigorescu nu ar fi beneficiat de cursurile de la Sf\xc3\xa2ntul Sava. \xc3\x8en data de 7 septembrie 1856 a \xc3\xaenm\xc3\xa2nat caimacanului Alexandru Dimitrie Ghica, aflat \xc3\xaen trecere prin Ploie\xc8\x99ti, aproape de Zamfira unde artistul zugr\xc4\x83vea biserica m\xc4\x83n\xc4\x83stirii, o nou\xc4\x83 peti\xc8\x9bie mult mai clar\xc4\x83. Rezultatul a fost acela\xc8\x99i, o apostil\xc4\x83 adresat\xc4\x83 Eforiei \xc8\x98coalelor._NEWLINE_Pe vremea Nicolae Grigorescu picta la Agapia, unul dintre vizitatorii m\xc4\x83n\xc4\x83stirii a fost politicianul Mihail Kog\xc4\x83lniceanu. V\xc4\x83z\xc3\xa2nd calitatea picturilor care se realizau sub ochii s\xc4\x83i, Kog\xc4\x83lniceanu a hot\xc4\x83r\xc3\xa2t ca Grigorescu s\xc4\x83 primeasc\xc4\x83 o burs\xc4\x83 pentru studii \xc3\xaen str\xc4\x83in\xc4\x83tate, f\xc4\x83r\xc4\x83 s\xc4\x83 se mai organizeze vreun concurs sau s\xc4\x83 pretind\xc4\x83 vreo diplom\xc4\x83 de studii secundare. Ca urmare a referatului \xc3\xaentocmit de specialistul delegat s\xc4\x83 examineze realiz\xc4\x83rile de la Agapia din anul 1860, semnat de G. Schiller, prin care se men\xc8\x9biona c\xc4\x83 \xe2\x80\x9e... D. Grigorescu a lucrat pentru \xc3\xaenalte arte, l\xc4\x83s\xc3\xa2nd \xc3\xaen Moldova un monument unic \xc3\xaen arta picturii\xe2\x80\x9d, pictorul  a primit o adres\xc4\x83 publicat\xc4\x83 \xc3\xaen Monitorul Oficial, prin care i se aduceau elogii pentru opera de la Agapia precum \xc8\x99i felicit\xc4\x83ri pentru \xc8\x99coala de pictur\xc4\x83 destinat\xc4\x83 c\xc4\x83lug\xc4\x83ri\xc8\x9belor m\xc4\x83n\xc4\x83stirii pe care a \xc3\xaenfiin\xc8\x9bat-o acolo._NEWLINE_\xc3\x8encep\xc3\xa2nd din data de 20 septembrie 1861, Nicolae Grigorescu putea cere o subven\xc8\x9bie anual\xc4\x83 pentru a urma cursuri de pictur\xc4\x83 la Paris. La interven\xc8\x9bia lui Mihail Kog\xc4\x83lniceanu, cuantumul bursei era de 260 de galbeni \xc8\x99i era prev\xc4\x83zut \xc3\xaen bugetul Moldovei pentru anul 1862.\n_START_SECTION_\nStudii la Paris\n_START_PARAGRAPH_\n\xc3\x8en toamna anului 1861, Nicolae Grigorescu a plecat la Paris. S-a \xc3\xaembarcat pe un vapor \xc3\xaen portul Gala\xc8\x9bi \xc8\x99i urm\xc3\xa2nd cursul Dun\xc4\x83rii a ajuns la Viena. \xc3\x8en acea toamn\xc4\x83 nu a ridicat nicio sum\xc4\x83 aferent\xc4\x83 bursei acordat\xc4\x83 de c\xc4\x83tre stat prin influen\xc8\x9ba lui Mihail Kog\xc4\x83lniceanu, dar i s-a dat totu\xc8\x99i un avans din fondul economiilor \xc8\x99i un pa\xc8\x99aport gratuit. Din ce a c\xc3\xa2\xc8\x99tigat la M\xc4\x83n\xc4\x83stirea Agapia nu mai r\xc4\x83m\xc4\x83sese o sum\xc4\x83 important\xc4\x83 deoarece fratele s\xc4\x83u, Gheorghe Grigorescu, \xc3\xae\xc8\x99i \xc3\xaensu\xc8\x99ise o parte din bani.  Istoricii de art\xc4\x83 au considerat c\xc4\x83 Grigorescu ar fi avut o sum\xc4\x83 confortabil\xc4\x83, \xc8\x9bin\xc3\xa2nd cont c\xc4\x83 dup\xc4\x83 Agapia a mai pictat \xc8\x99i la biserica din Puchenii Mari. De la Viena a plecat spre Paris, dar nu se \xc8\x99tie cu certitudine dac\xc4\x83 prin Berlin sau prin M\xc3\xbcnchen. La Paris, Grigorescu a tras la hotelul Corneille din Pia\xc8\x9ba Corneille, cl\xc4\x83dire care are \xc8\x99i ast\xc4\x83zi aceea\xc8\x99i destina\xc8\x9bie. Spre sf\xc3\xa2r\xc8\x99itul anului 1862, el a locuit \xc3\xaen Cartierul Latin, \xc3\xaen rue du Cherche-Midi, nr. 102. Exist\xc4\x83 dovada pentru aceast\xc4\x83 afirma\xc8\x9bie, deoarece \xc3\xaen registrul Cabinetului de Stampe al Bibliotecii Na\xc8\x9bionale din Bucure\xc8\x99ti se g\xc4\x83se\xc8\x99te o adres\xc4\x83 datat\xc4\x83 \xc8\x99i semnat\xc4\x83 de el \xc3\xaen acel an._NEWLINE_Ajuns la Paris, nu era chiar un necunosc\xc4\x83tor al ora\xc8\x99ului, deoarece aprofundase cu Isaiia Piersiceanu, c\xc4\x83lug\xc4\x83rul de la M\xc4\x83n\xc4\x83stirea Neam\xc8\x9b, \xc8\x99i cu Iosif Gheorghian, viitor mitropolit al Bisericii Ortodoxe Rom\xc3\xa2ne, o mul\xc8\x9bime de informa\xc8\x9bii referitoare la capitala Fran\xc8\x9bei. Din primele zile de c\xc3\xa2nd ajunsese acolo, a luat leg\xc4\x83tur\xc4\x83 cu Constantin I. St\xc4\x83ncescu, fericitul c\xc3\xa2\xc8\x99tig\xc4\x83tor al bursei din anii trecu\xc8\x9bi, care era \xc8\x99i el la studii. Grigorescu pare c\xc4\x83 s-a compl\xc4\x83cut a avea o rela\xc8\x9bie cu St\xc4\x83ncescu \xc8\x99i din cauza schimb\xc4\x83rii mediului, de la o via\xc8\x9b\xc4\x83 monahal\xc4\x83 de tip Agapia \xc3\xaentr-un vacarm urban necunoscut care pulsa de via\xc8\x9ba celui de Al Doilea Imperiu Francez, aflat \xc3\xaen prima sa perioad\xc4\x83 de str\xc4\x83lucire. Critica de art\xc4\x83, al\xc4\x83turi de istoricii de art\xc4\x83 s-au ar\xc4\x83tat deosebit de surprin\xc8\x99i de prietenia celor doi. Toat\xc4\x83 lumea cuno\xc8\x99tea prea bine opera artistic\xc4\x83 a lui St\xc4\x83ncescu de la finele secolului al XIX-lea \xc8\x99i rolul pe care acesta l-a jucat la \xc8\x98coala de Belle Arte de la Bucure\xc8\x99ti. Se cunosc mediocrele studii \xc3\xaen c\xc4\x83rbune \xc8\x99i mediocrele naturi moarte executate \xc3\xaen tehnica pastelului. De asemenea se \xc8\x99tie atitudinea pe care a afi\xc8\x99at-o oficial fa\xc8\x9b\xc4\x83 de arti\xc8\x99ti anvagardi\xc8\x99ti \xc8\x99i originali cum a fost Luchian, nemaivorbind de intrigile \xc8\x9besute \xc3\xaen organiza\xc8\x9biile artistice din Rom\xc3\xa2nia. Ast\xc4\x83zi, se \xc8\x99tie c\xc4\x83 \xc3\xaen prietenia dintre cei doi, St\xc4\x83ncescu nu a ac\xc8\x9bionat r\xc4\x83uf\xc4\x83c\xc4\x83tor, ci a fost adesea favorabil fa\xc8\x9b\xc4\x83 de Nicolae \xc8\x99i asta nu numai \xc3\xaen Fran\xc8\x9ba ci chiar \xc8\x99i \xc3\xaen Rom\xc3\xa2nia. Exist\xc4\x83 chiar \xc8\x99i documente doveditoare ale prieteniei lor. Astfel, exist\xc4\x83 un desen realizat \xc3\xaentr-o excursie la Saint-Denis, pe care Grigorescu l-a datat la finele anului 1861, adic\xc4\x83 aproape imediat dup\xc4\x83 sosirea lui la Paris, care are o dedica\xc8\x9bie adresat\xc4\x83 prietenului s\xc4\x83u St\xc4\x83ncescu: \xe2\x80\x9eGrigorescu \xc3\xa0 son ami St\xc4\x83ncescu\xe2\x80\x9d._NEWLINE_Informa\xc8\x9biile despre studiile pe care Nicolae Grigorescu le-a f\xc4\x83cut la Paris sunt lapidare \xc8\x99i pline de incertitudini. Dup\xc4\x83 unii biografi ai artistului, Grigorescu a lucrat c\xc3\xa2teva luni de zile \xc3\xaen atelierul lui S\xc3\xa9bastien Cornu, dup\xc4\x83 a al\xc8\x9bii \xc8\x99i \xc3\xaen atelierul lui Charles Gleyre. P\xc4\x83rerile au fost \xc3\xaemp\xc4\x83r\xc8\x9bite \xc8\x99i vis-a-vis de studiile pe care pictorul rom\xc3\xa2n le-ar fi f\xc4\x83cut la \xc3\x89cole Nationale Sup\xc3\xa9rieure des Beaux-Arts din Paris. Astfel, biograful Virgil Cioflec a opinat \xc3\xaen anul 1925, c\xc4\x83 Nicolae Grigorescu nu ar fi urmat niciodat\xc4\x83 cursurile Academiei pariziene, deoarece din cercet\xc4\x83rile pe care le-a f\xc4\x83cut, acesta nu apare \xc3\xaenscris \xc3\xaen registrele \xc8\x99colii franceze. Alexandru Vlahu\xc8\x9b\xc4\x83 a pomenit doar de un concurs la care acesta ar fi participat, f\xc4\x83r\xc4\x83 s\xc4\x83 precizeze \xc8\x99i anul \xc3\xaen care acesta s-a organizat. \xc3\x8encep\xc3\xa2nd din anul 1959, odat\xc4\x83 cu apari\xc8\x9bia biografiei scris\xc4\x83 de c\xc4\x83tre Barbu Brezianu \xc3\xaen care acesta a adus o serie de informa\xc8\x9bii privind activitatea lui Grigorescu la Paris, s-a propagat \xc3\xaen toat\xc4\x83 literatura de specialitate certitudinea c\xc4\x83 artistul ar fi urmat cursurile Academiei din Paris pe o perioad\xc4\x83 de circa un an \xc8\x99i jum\xc4\x83tate, adic\xc4\x83 din toamna anului 1861, sau prim\xc4\x83vara lui 1862, p\xc3\xa2n\xc4\x83 la jum\xc4\x83tatea anului 1863. Brezianu a adus ca surse o bogat\xc4\x83 bibliografie de autori (vezi Sursele lui Barbu Brezianu). George Oprescu \xc3\xaen anul 1961 a men\xc8\x9bionat \xc3\xaen monografia lui Nicolae Grigorescu acelea\xc8\x99i informa\xc8\x9bii care apar \xc3\xaen lucrarea lui Barbu Brezianu, f\xc4\x83r\xc4\x83 a specifica vreo surs\xc4\x83 de documentare. (Vezi capitolul Incertitudini \xc8\x99i controverse)_NEWLINE_Cu certitudine, Grigorescu a \xc8\x9binut \xc3\xaens\xc4\x83, la asceden\xc8\x9ba pe care Academia de Arte de la Paris era capabil\xc4\x83 s\xc4\x83 i-o dea \xc8\x99i ca urmare, \xc3\xaen catalogul expozi\xc8\x9biei Salonului Oficial din anul 1868 de la Paris, ap\xc4\x83rea ca fiind elev al lui S\xc3\xa9bastien Cornu. \xc3\x8en luna noiembrie 1862, artistul a frecventat Cabinetul de stampe al Bibliotecii Na\xc8\x9bionale de la Paris, unde a f\xc4\x83cut cercet\xc4\x83ri cu privire la stampe \xc8\x99i reconstituiri istorice, a\xc8\x99a cum au f\xc4\x83cut tot \xc3\xaen acel secol \xc8\x99i Nicolae B\xc4\x83lcescu sau Theodor Aman._NEWLINE_Ca urmare a contactului pe care l-a avut cu atelierele pariziene, Nicolae Grigorescu a realizat \xc3\xaen prima sa perioad\xc4\x83 de \xc8\x99edere la Paris c\xc3\xa2teva lucr\xc4\x83ri originale care s-au p\xc4\x83strat p\xc3\xa2n\xc4\x83 ast\xc4\x83zi. Remarcabile \xc3\xaen acest sens sunt cele dou\xc4\x83 autoportrete, unul aflat \xc3\xaentr-o colec\xc8\x9bie particular\xc4\x83 (1) \xc8\x99i cel de al doilea este \xc8\x99i acum expus de c\xc4\x83tre Galeria Muzeului Na\xc8\x9bional de Art\xc4\x83 al Rom\xc3\xa2niei (2). Impresionant ca realizare este cel de al doilea \xc3\xaen care artistul a reu\xc8\x99it s\xc4\x83 transmit\xc4\x83 sentimentul mai presus de orice. Execu\xc8\x9bia prezint\xc4\x83 o savoare \xc8\x99i o virtuozitate de excep\xc8\x9bie, fapt care duce privitorul la opera Meduza a lui G\xc3\xa9ricault. Lipsa mai multor lucr\xc4\x83ri care s\xc4\x83 fi d\xc4\x83inuit timpului din perioada \xc3\xaen care Grigorescu a lucrat \xc3\xaen atelierele din Paris, face ca cele prea pu\xc8\x9bine r\xc4\x83mase s\xc4\x83 devin\xc4\x83 elemente pre\xc8\x9bioase a evolu\xc8\x9biei sale ca artist. Tabloul intitulat Cap de b\xc4\x83tr\xc3\xa2n, aflat \xc3\xaen colec\xc8\x9bia lui Henri Daniel, face leg\xc4\x83tura dintre perioada de \xc3\xaenceput \xc8\x99i cea a consacr\xc4\x83rii. De o calitate mai \xc3\xaenalt\xc4\x83 este Studiul de femeie de la Galeria Na\xc8\x9bional\xc4\x83, datat \xc3\xaen anul 1864. Ea aminte\xc8\x99te de capetele de Sibil\xc4\x83 reprezentate de pictorii barocului, cu predilec\xc8\x9bie Guercino care avea multe exponate la Luvru \xc3\xaen acea perioad\xc4\x83._NEWLINE_\xc3\x8en acei ani, la Paris se afla la studii \xc8\x99i doctorul M\xc4\x83ld\xc4\x83r\xc4\x83scu \xc3\xaempreun\xc4\x83 cu Dimitrie Grecescu, am\xc3\xa2ndoi fiind bursieri ai statului rom\xc3\xa2n. Cu am\xc3\xa2ndoi, Nicolae a legat o str\xc3\xa2ns\xc4\x83 prietenie. Celor doi li s-a al\xc4\x83turat \xc8\x99i doctorul Bernath \xc8\x99i \xc3\xaempreun\xc4\x83 au format a\xc8\x99a numita trinitate la care se raporta Grigorescu \xc3\xaen mai multe scrisori precum, elocvente fiind naivele caricaturi pe care le-a f\xc4\x83cut pe atunci. Grecescu a fost un camarad fidel de toat\xc4\x83 ziua \xc3\xaen Paris \xc8\x99i i-a pozat adesea pictorului ca model. Portretul lui Dimitrie Grecescu se constituie ca document excep\xc8\x9bional, chiar dac\xc4\x83 prin coloritul s\xc4\x83u cam monoton nu-l ridic\xc4\x83 la categoria de oper\xc4\x83. Imaginea nu are nimic din elementele caracteristice de atelier \xc8\x99i nu aminte\xc8\x99te cu nimic de vreo oper\xc4\x83 a vreunui mare maestru. Este o lucrare original\xc4\x83, absolut sincer\xc4\x83 \xc8\x99i veritabil\xc4\x83. Aceasta va fi linia pe care va merge artistul \xc3\xaen mai toate portretele pe care le va realiza mai t\xc3\xa2rziu, a\xc8\x99a cum este Portretul paznicului de la Chailly aflat la ast\xc4\x83zi la Muzeul Zambaccian, portret care este unul din cele mai frumoase lucr\xc4\x83ri de acest gen din pictura rom\xc3\xa2neasc\xc4\x83. Ca desen, portretul lui Grecescu este \xc3\xaens\xc4\x83, mai prejos de portretul unui muncitor din Barbizon ce se afl\xc4\x83 la Cabinetul de stampe al Muzeului de Art\xc4\x83 al Rom\xc3\xa2niei._NEWLINE_Printre primele picturi de interior ale lui Grigorescu, este cea intitulat\xc4\x83 Primul atelier al artistului de la Paris, datat\xc4\x83 \xc3\xaen anul 1863. Prin aceast\xc4\x83 lucrare transpare faptul c\xc4\x83 artistul s-a apropiat destul de mult de pictura de gen care era omniprezent\xc4\x83 la Luvru sau pe la Saloanele pariziene. Dispunerea luminii \xc8\x99i tehnica clarobscurului par a fi preluate din arta pitoreasc\xc4\x83 a olandezilor. P\xc3\xa2nza a fost \xc8\x9binut\xc4\x83 \xc3\xaentr-o tonalitate sumbr\xc4\x83 care duce \xc3\xaen final la o natur\xc4\x83 moart\xc4\x83 complex\xc4\x83, \xc3\xaen care elementele constitutive tr\xc4\x83iesc, practic, din farmecul luminii. Asem\xc4\x83n\xc4\x83toare acestui tablou, este lucrarea cunoscut\xc4\x83 sub titlul \xc3\x8en atelier, lucrare care a fost trimis\xc4\x83 la Moscova cu Tezaurul Rom\xc3\xa2niei \xc8\x99i care a revenit \xc3\xaen \xc8\x9bar\xc4\x83 \xc3\xaen anul 1956. Au mai fost identificate din acest\xc4\x83 perioad\xc4\x83 naturile moarte: Natur\xc4\x83 moart\xc4\x83 cu l\xc4\x83m\xc3\xa2i (Colec\xc8\x9bie particular\xc4\x83) \xc8\x99i Natur\xc4\x83 moart\xc4\x83 cu fructe (la Academia Rom\xc3\xa2n\xc4\x83)._NEWLINE_Din perioada c\xc3\xa2t a stat la Paris, \xc3\xaenainte s\xc4\x83 se mute la Barbizon, se cunosc foarte pu\xc8\x9bine date. Exist\xc4\x83 doar presupuneri vis-a-vis de situa\xc8\x9bia financiar\xc4\x83 pe care o avea, f\xc4\x83c\xc3\xa2ndu-se compara\xc8\x9bie cu situa\xc8\x9bia altor bursieri rom\xc3\xa2ni afla\xc8\x9bi \xc3\xaen capitala Fran\xc8\x9bei. Astfel, \xc3\xaen anul 1864, din cauza neglijen\xc8\x9bei ministerului de la Bucure\xc8\x99ti, bursierii r\xc4\x83m\xc4\x83seser\xc4\x83 f\xc4\x83r\xc4\x83 bani \xc8\x99i au fost nevoi\xc8\x9bi s\xc4\x83 se \xc3\xaemprumute. Ei \xc3\xae\xc8\x99i procurau cele necesare picturii pe credite acordate de furnizorii de materiale \xc8\x99i din fel \xc8\x99i fel de expediente. Argumentarea acestei st\xc4\x83ri de fapt este zugr\xc4\x83vit\xc4\x83 de o suplic\xc4\x83 adresat\xc4\x83 \xc3\xaen grup ministerului de la Bucure\xc8\x99ti din anul 1864. Pe aceast\xc4\x83 adres\xc4\x83 nu apare semn\xc4\x83tura lui Grigorescu, dar apare semn\xc4\x83tura prietenului s\xc4\x83u Constantin I. St\xc4\x83ncescu, care se zb\xc4\x83tea \xc8\x99i el \xc3\xaen astfel de dificult\xc4\x83\xc8\x9bi._NEWLINE_A existat, de altfel, \xc3\xaen acea vreme, o obi\xc8\x99nuin\xc8\x9b\xc4\x83 a administra\xc8\x9biei rom\xc3\xa2ne\xc8\x99ti \xc3\xaen a \xc3\xaent\xc3\xa2rzia pl\xc4\x83\xc8\x9bile c\xc4\x83tre bursierii s\xc4\x83i, \xc3\xaent\xc3\xa2rzieri care erau cauzate \xc8\x99i de starea precar\xc4\x83 a economiei. Ca urmare, \xc3\xaen anul 1863, toate bursele de studii au fost reduse de la 260 de galbeni la 200 de galbeni anual. Func\xc8\x9bionarii ministeriali, \xc3\xaen schimb, nu ezitau s\xc4\x83 cear\xc4\x83 bursierilor acte doveditoare privind frecven\xc8\x9ba lor la cursurile unde erau trimi\xc8\x99i, precum \xc8\x99i lucr\xc4\x83ri originale care s\xc4\x83 ateste evolu\xc8\x9bia lor \xc3\xaen procesul educa\xc8\x9bional. \xc3\x8en anul 1863, Grigorescu nu a transmis niciun certificat de studii \xc3\xaen lista care s-a \xc3\xaentocmit \xc3\xaen ziua de 9 februarie 1863._NEWLINE_Grigorescu a trimis \xc3\xaen aprilie 1864 lucrarea Justi\xc8\x9bia \xc8\x99i pedeapsa divin\xc4\x83 urm\xc4\x83rind crima dup\xc4\x83 Pierre-Paul Prud'hon \xc3\xaempreun\xc4\x83 cu o scrisoare adresat\xc4\x83 ministerului, prin care men\xc8\x9biona c\xc4\x83 aceasta a fost realizat\xc4\x83 cu materiale luate pe datorie \xc8\x99i c\xc4\x83 ar dori o m\xc4\x83rire a bursei \xc3\xaen vederea \xc3\xaenchirierii unui atelier unde s\xc4\x83 poat\xc4\x83 face compozi\xc8\x9bii de mari dimensiuni: \xe2\x80\x9eAcum c\xc3\xa2nd trebuie s\xc4\x83 m\xc4\x83 apuc s\xc4\x83 executez din compozi\xc8\x9biile mele, am neap\xc4\x83rat trebuin\xc8\x9b\xc4\x83 de un atelier pe seama mea, care cost\xc4\x83 de la 800 p\xc3\xa2n\xc4\x83 la 1000 de franci chirie pe an, de modele care s\xc4\x83 pozeze dup\xc4\x83 trebuin\xc8\x9bele tablourilor mele, \xc8\x99i modelul cost\xc4\x83 5 franci sean\xc8\x9ba\xe2\x80\x9d. Ministerul nu i-a aprobat cererea de finan\xc8\x9bare \xc8\x99i ca urmare, artistul a plecat spre Bucure\xc8\x99ti. \xc3\x8en ziua de 13 iulie 1864, el se afla la Boto\xc8\x99ani, venit de la Paris prin Gali\xc8\x9bia. Din timpul c\xc4\x83l\xc4\x83toriei sale prin Gali\xc8\x9bia \xc8\x99i Moldova, au r\xc4\x83mas c\xc3\xa2teva schi\xc8\x9be care au \xc3\xaen prim-plan pe evreii gali\xc8\x9bieni, \xc8\x9b\xc4\x83ranii, t\xc3\xa2rgove\xc8\x9bii \xc8\x99i grupuri de oameni muncind. Au rezistat timpului desene ca Pia\xc8\x9ba ora\xc8\x99ului Brzezany, \xc8\x9a\xc4\x83r\xc4\x83nci spoind o cas\xc4\x83, precum \xc8\x99i portrete de evrei cu caftane. Virgil Cioflec a reprodus \xc3\xaen biografia artistului publicat\xc4\x83 \xc3\xaen anul 1925, un portret \xc3\xaen ulei de evreu \xc8\x99i doi evrei pe o banc\xc4\x83 \xc3\xaentr-un interior de sinagog\xc4\x83. Am\xc3\xa2ndou\xc4\x83 lucr\xc4\x83rile nu au putut fi identificate p\xc3\xa2n\xc4\x83 ast\xc4\x83zi, \xc3\xaens\xc4\x83 se poate distinge \xc3\xaen aceste reproduceri influen\xc8\x9bele lui Honor\xc3\xa9 Daumier \xc3\xaen identificarea tr\xc4\x83s\xc4\x83turilor esen\xc8\x9biale ale modelelor portretizate._NEWLINE_De la Boto\xc8\x99ani, unde se g\xc4\x83sea, bolnav fiind, Grigorescu a trimis o a doua scrisoare c\xc4\x83tre minister, cer\xc3\xa2nd ca \xc8\x99i \xc3\xaen prima adres\xc4\x83, m\xc4\x83rirea bursei.  Pentru a sus\xc8\x9bine cercerea \xc8\x99i argumentele privind necesitatea m\xc4\x83ririi veniturilor sale, artistul a propus \xc3\xaen aceast\xc4\x83 scrisoare ca administra\xc8\x9bia de la Bucure\xc8\x99ti s\xc4\x83-l consulte pe Ion Alecsandri, fratele poetului, despre activitatea sa la Paris. \xc3\x8en acea vreme Alecsandri era reprezentantul diplomatic al Rom\xc3\xa2niei  pe l\xc3\xa2ng\xc4\x83 Napoleon al III-lea \xc8\x99i cuno\xc8\x99tea \xc3\xaen am\xc4\x83nunt lipsurile bursierilor statului rom\xc3\xa2n \xc3\xaen capitala Fran\xc8\x9bei. Din textul scrisorii, se \xc3\xaen\xc8\x9belege c\xc4\x83 Nicolae Grigorescu ar fi venit \xc3\xaen anul 1864 \xc3\xaen Rom\xc3\xa2nia pentru a str\xc3\xa2nge material documentar \xc3\xaen vederea realiz\xc4\x83rii unui tablou cu subiect rom\xc3\xa2nesc, c\xc4\x83ci: \xe2\x80\x9e... patria noastr\xc4\x83 prezint\xc4\x83 destule subiecte vrednice de studiu, destule frumuse\xc8\x9bi originale \xc8\x99i artistice, spre a-\xc8\x99i putea avea locul cu demnitate \xc3\xaen galeria oric\xc4\x83rui muzeu din lumea occidental\xc4\x83; m\xc4\x83 voi sili, domnule Ministru, m\xc4\x83 voi sili cu toat\xc4\x83 st\xc4\x83ruin\xc8\x9ba, pe care pu\xc8\x9binele mele mijloace \xc3\xaemi vor permite, s\xc4\x83 fiu slabul lor interpret.\xe2\x80\x9d Grigorescu a mai z\xc4\x83bovit o vreme la Boto\xc8\x99ani, deoarece a mai scris o scrisoare ministerului \xc8\x99i \xc3\xaen ziua de 1 octombrie 1864. \xc3\x8en aceast\xc4\x83 adres\xc4\x83 se interesa dac\xc4\x83 copia sa dup\xc4\x83 Prud'hon sosise la Bucure\xc8\x99ti. Aceasta a sosit foarte t\xc3\xa2rziu \xc3\xaen Rom\xc3\xa2nia, dar la sf\xc3\xa2r\xc8\x99itul lui septembrie ea a fost expus\xc4\x83 pentru prima oar\xc4\x83 \xc3\xaen sala Academiei de la Sf\xc3\xa2ntul Sava._NEWLINE_Ajung\xc3\xa2nd la Bucure\xc8\x99ti, Nicolae Grigorescu a mers la C\xc4\x83ld\xc4\x83ru\xc8\x99ani unde a r\xc4\x83mas mai mult timp \xc8\x99i a pictat c\xc3\xa2teva tablouri. Unul dintre ele a apar\xc8\x9binut lui Barbu \xc8\x98tef\xc4\x83nescu Delavrancea \xc8\x99i era datat \xc3\xaen anul 1864. Dup\xc4\x83 Delavrancea, pictorul ar fi stat la C\xc4\x83ld\xc4\x83ru\xc8\x99ani circa dou\xc4\x83 luni de zile. Se pare c\xc4\x83 artistul rom\xc3\xa2n, \xc3\xaen perioada \xc8\x99ederii sale la Bucure\xc8\x99ti din anul 1864, ar fi solicitat un post de cadru didactic \xc3\xaen \xc3\xaenv\xc4\x83\xc8\x9b\xc4\x83m\xc3\xa2ntul artistic care de abia se reorganizase. Postul nu i-a fost acordat, deoarece catedrele de pictur\xc4\x83 erau ocupate de Theodor Aman \xc8\x99i Gheorghe Tattarescu._NEWLINE_\xc3\x8en data de 6 octombrie 1864, Grigorescu a solicitat un nou pa\xc8\x99aport pentru doi ani de zile. L-a ob\xc8\x9binut \xc8\x99i ca urmare a plecat la Paris, unde a ajuns \xc3\xaenainte de sosirea iernii.\n_START_SECTION_\nSurse de inspira\xc8\x9bie\n_START_PARAGRAPH_\n\xc3\x8en toat\xc4\x83 perioada c\xc3\xa2t a stat la Paris, Grigorescu a executat o serie de copii dup\xc4\x83 vechii mae\xc8\x99trii ai picturii, fapt ce indic\xc4\x83 numeroasele sale vizite la Muzeul Luvru, at\xc3\xa2t \xc3\xaen timpul \xc8\x99colii c\xc3\xa2t \xc8\x99i dup\xc4\x83 aceea. Urm\xc3\xa2ndu-\xc8\x99i voca\xc8\x9bia de peisagist, el a fost mai atras dec\xc3\xa2t de orice altceva, de Barbizon, satul care era \xc3\xaen acele timpuri celebru prin arta \xc3\xaennoitoare a lui Jean-Fran\xc3\xa7ois Millet \xc8\x99i a lui Th\xc3\xa9odore Rousseau, care s-au stabilit chiar aici. Emblematici pentru aceast\xc4\x83 perioad\xc4\x83 efervescent\xc4\x83 a Barbizonului au mai fost \xc8\x99i pictorii Jean-Baptiste Camille Corot \xc8\x99i Gustave Courbet ca \xc8\x99i mul\xc8\x9bi al\xc8\x9bii care au f\xc4\x83cut celebr\xc4\x83 \xc8\x98coala de la Barbizon._NEWLINE_Primele lucr\xc4\x83ri realizate de Grigorescu la Paris \xc8\x99i care s-au p\xc4\x83strat p\xc3\xa2n\xc4\x83 ast\xc4\x83zi, sunt c\xc3\xa2teva desene datate \xc3\xaen anul 1862 la Barbizon: Patul pictorului la Barbizon; un bust al vreunui camarad \xc3\xaentins pe spate cu capul sprijint pe m\xc3\xa2na dreapt\xc4\x83 - aflat la Muzeul Simu; Portret de b\xc4\x83rbat care \xc3\xaenf\xc4\x83\xc8\x9bi\xc8\x99eaz\xc4\x83 acela\xc8\x99i model ca cel descris mai \xc3\xaenainte, pe care a \xc3\xaensemnat Souvenir de Barbizon, 1862, august 28 \xc8\x99i Pictori desen\xc3\xa2nd la Barbizon aflat ast\xc4\x83zi la Biblioteca Academiei Rom\xc3\xa2ne la Cabinetul de stampe. Datarea acestor lucr\xc4\x83ri transmit informa\xc8\x9bia c\xc4\x83 Grigorescu se afla la Barbizon \xc3\xaenc\xc4\x83 din anul 1862. Artistul a mai realizat lucr\xc4\x83ri de atelier cum este cel datat \xc3\xaen 1862 pe care a men\xc8\x9bionat primul meu desen dup\xc4\x83 natur\xc4\x83 sau nudul neterminat pe care l-a d\xc4\x83ruit spre b\xc4\x83tr\xc3\xa2ne\xc8\x9be lui Costin Petrescu. A pictat de asemenea \xc3\xaen stilul romantismului t\xc3\xa2rziu, eclectic, mai multe studii ititulate c\xc3\xa2nd Izvor, c\xc3\xa2nd Sorginte - unul din ele afl\xc3\xa2ndu-se la Muzeul de Art\xc4\x83 de la Bra\xc8\x99ov.\n_START_SECTION_\nCopii dup\xc4\x83 mari mae\xc8\x99tri\n_START_PARAGRAPH_\nVenit la Paris dup\xc4\x83 o lung\xc4\x83 perioad\xc4\x83 \xc3\xaen care a realizat zugr\xc4\x83veli \xc3\xaen stilul neoclasic, stil care predomina de altfel prin atelierele pariziene ale lui Cornu, Gleyre sau ale altora, Grigorescu s-a v\xc4\x83zut pus \xc3\xaen fa\xc8\x9ba operelor lui Th\xc3\xa9odore G\xc3\xa9ricault sau Delacroix de la Luvru. Ace\xc8\x99tia s-au format \xc8\x99i ei pe l\xc3\xa2ng\xc4\x83 reprezentan\xc8\x9bi ai neoclasicismului, similar ca \xc3\x89douard Manet, \xc8\x99i nu pe l\xc3\xa2ng\xc4\x83 profesorii Academiei de Art\xc4\x83 de la Paris sau \xc3\xaen apropierea mae\xc8\x99trilor artei romane monopoliza\xc8\x9bi oarecum de c\xc4\x83tre Jean Auguste Dominique Ingres. Ei \xc8\x99i-au p\xc4\x83r\xc4\x83sit mentorii \xc8\x99i au urmat calea vene\xc8\x9bienilor, reprezentan\xc8\x9bi ai barocului, \xc8\x99i mai mult de at\xc3\xa2t, au urmat natura care a devenit \xc3\xaencet-\xc3\xaencet izvorul nesecat de inspira\xc8\x9bie \xc3\xaen artele plastice. Grigorescu a fost martorul polemicilor acelor vremuri sus\xc8\x9binute de c\xc4\x83tre mari scriitori ca Baudelaire sau Th\xc3\xa9ophile Gautier care sus\xc8\x9bineau c\xc4\x83 timpul frumuse\xc8\x9bii \xc8\x99i a perfec\xc8\x9biunii ideale promovate de neoclasicismul at\xc3\xa2t de iubit de Napoleon al III-lea, a trecut._NEWLINE_Nicolae Grigorescu a descoperit la Muzeul Luvru, farmecul vechilor \xc8\x99coli de pictur\xc4\x83 \xc8\x99i a focut numeroase copii dup\xc4\x83 Rembrandt, Rubens, Salvator Rosa, Corregio, Delacroix, Nicolaes Berchem, Prud'hon sau G\xc3\xa9ricault. Prin simpla enumerare a acestor arti\xc8\x99ti se relev\xc4\x83 pendularea artistului \xc3\xaentre cele dou\xc4\x83 extreme, una delicat\xc4\x83 \xc8\x99i feminin\xc4\x83 \xc8\x99i alta  n\xc4\x83valnic\xc4\x83 cu accente romantice._NEWLINE_\xc3\x8en capitala Fran\xc8\x9bei existau pe atunci condi\xc8\x9biile necesare pentru ca oricine dorea s\xc4\x83 avanseze \xc3\xaen domeniul picturii, avea posibilitatea s\xc4\x83 fac\xc4\x83 reproduceri dup\xc4\x83 mari mae\xc8\x99trii direct \xc3\xaen Galeria Muzeului Luvru, amenajat\xc4\x83 \xc3\xaen acest sens special \xc8\x99i nu \xc3\xaen s\xc4\x83lile austere ale Academiei de Art\xc4\x83. Ca urmare, \xc3\xaen toat\xc4\x83 istoria picturii nu s-au realizat mai multe copii ca \xc3\xaen perioada 1825 - 1875._NEWLINE_Prima copie pe care Nicolae Grigorescu a realizat-o, este cea care se afl\xc4\x83 ast\xc4\x83zi \xc3\xaen Colec\xc8\x9bia Patriarhiei Rom\xc3\xa2ne intitulat\xc4\x83 Justi\xc8\x9bia \xc8\x99i pedeapsa divin\xc4\x83 urm\xc4\x83rind crima dup\xc4\x83 Pierre-Paul Prud'hon. Originalul este un model al reac\xc8\x9biunii contra neoclasicismului dar f\xc4\x83r\xc4\x83 a avea elementele dinamice \xc8\x99i pasionale pe care Rubens sau Rembrandt le-au etalat. Copia lui Grigorescu este una de mari dimensiuni \xc8\x99i este una original\xc4\x83. Dac\xc4\x83 originalul impresioneaz\xc4\x83 prin sentimentele puternice care eman\xc4\x83 din expresia personajelor, desenul lui Grigorescu nu este la fel de suplu \xc8\x99i volumele nu denot\xc4\x83 delicatele tranzi\xc8\x9bii valorice ale lui Prud'hon. Tabloul artistului rom\xc3\xa2n s-a \xc3\xaennegrit o dat\xc4\x83 cu trecerea timpului prin alterarea bitumului care a devenit mai turbure \xc8\x99i cele c\xc3\xa2teva accente de lumin\xc4\x83 contrasteaz\xc4\x83 prea brusc cu restul ansamblului. F\xc4\x83r\xc4\x83 doar \xc8\x99i poate, aceast\xc4\x83 lucrare arat\xc4\x83 progresul pe care Grigorescu l-a acumulat \xc3\xaen primii doi ani la Paris. Lucrarea a fost trimis\xc4\x83 ministerului la Bucure\xc8\x99ti (aprilie 1864), \xc3\xaenso\xc8\x9bit\xc4\x83 de o scrisoare prin care artistul a men\xc8\x9bionat c\xc4\x83 \xe2\x80\x9e... a f\xc4\x83cut un serviciu \xc8\x9b\xc4\x83rii, f\xc4\x83c\xc3\xa2ndu-i cunoscut\xc4\x83 pictura francez\xc4\x83\xe2\x80\x9d. Prud'hon a fost unul din favori\xc8\x9bii lui Grigorescu, drept pentru care el a mai f\xc4\x83cut dup\xc4\x83 acesta un Nud de femeie \xc3\xaen peisaj nocturn. Mai t\xc3\xa2rziu, \xc3\xaen anul 1873 a mai realizat o schi\xc8\x9b\xc4\x83 \xc3\xaentitulat\xc4\x83 Visul fericirii - schi\xc8\x9b\xc4\x83 dup\xc4\x83 Constance Mayer imitatoarea lui Prud'hon, care a fost reprodus\xc4\x83 \xc3\xaen catalogul expozi\xc8\x9biei de la Bucure\xc8\x99ti._NEWLINE_Con\xc8\x99tient c\xc4\x83 operele ginga\xc8\x99e \xc8\x99i diafane ale lui Prud'hon pot fi o capcan\xc4\x83 care s\xc4\x83-l dep\xc4\x83rteze de propriile tendin\xc8\x9be temperamentale pe care le avea \xc3\xaen mod nativ, Grigorescu a g\xc4\x83sit \xc3\xaen Muzeul Luvru celebra lucrare a lui G\xc3\xa9ricault intitulat\xc4\x83 Ofi\xc8\x9ber de v\xc3\xa2n\xc4\x83tori c\xc4\x83lare . Nicolae Grigorescu a realizat o copie dup\xc4\x83 aceasta f\xc4\x83r\xc4\x83 a o executa \xc3\xaentr-un mod fidel, absolut exact. Copia este o lucrare de mici dimensiuni care se g\xc4\x83se\xc8\x99te ast\xc4\x83zi la Galeria Muzeului Na\xc8\x9bional de Art\xc4\x83 al Rom\xc3\xa2niei. Privind tabloul, se poate constata c\xc4\x83 artistul nu a dorit s\xc4\x83 realizeze neap\xc4\x83rat forma plastic\xc4\x83 a c\xc4\x83l\xc4\x83re\xc8\x9bului, ci  efectele de lumin\xc4\x83, explozive \xc3\xaen unele p\xc4\x83r\xc8\x9bi ale lucr\xc4\x83rii \xc8\x99i mult estompate \xc3\xaen altele. Crupa calului \xc8\x99i capul c\xc4\x83l\xc4\x83re\xc8\x9bului apar \xc3\xaen tabloul lui Grigorescu ca ni\xc8\x99te apari\xc8\x9bii luminoase care br\xc4\x83zdeaz\xc4\x83 pur \xc8\x99i simplu p\xc3\xa2nza._NEWLINE_Nu se cunosc toate copiile pe care le-a realizat Nicolae Grigorescu la Paris. Exist\xc4\x83 indicii documentare c\xc4\x83 ar fi executat \xc8\x99i un studiu dup\xc4\x83 Barca lui Dante a lui Delacroix. A r\xc4\x83mas o Fug\xc4\x83 din Egipt dup\xc4\x83 Rubens, semnat \xc3\xaen st\xc3\xa2nga jos Dup\xc4\x83 Rubens, N.G., aflat ast\xc4\x83zi la Muzeul din C\xc3\xa2mpina; Doi copila\xc8\x99i juc\xc3\xa2ndu-se cu un leu - fragment dup\xc4\x83 una din compozi\xc8\x9biile lui Rubens care decorau Palatul Mariei de Medicis din Louxembourg, azi la Luvru; Cele trei Parce torc\xc3\xa2nd firul vie\xc8\x9bii Mariei de Medicis - fragment din acela\xc8\x99i ciclu._NEWLINE_Dup\xc4\x83 Rembrandt a r\xc4\x83mas Portretul unui B\xc4\x83rbat cu baston aflat ast\xc4\x83zi la Muzeul Zambaccian din Bucure\xc8\x99ti. Krikor Zambaccian a mai precizat c\xc4\x83 mai exist\xc4\x83 un tablou dup\xc4\x83 Rembrandt intitulat Saskie care s-ar afla \xc3\xaentr-o colec\xc8\x9bie privat\xc4\x83 nespecificat\xc4\x83._NEWLINE_\xc3\x8en plus de toate acestea mai exist\xc4\x83 un tablou de mari dimensiuni pictat \xc3\xaen anul 1864 intitulat Sacra Conversazione dup\xc4\x83 un vene\xc8\x9bian considerat \xc3\xaen acele vremuri a fi Giorgione - de fapt fiind pictorul italian Sebastiano del Piombo. \xc3\x8en aceast\xc4\x83 lucrare este figurat\xc4\x83 Sf\xc3\xa2nta Familie, un donator (?) \xc8\x99i Sf\xc3\xa2ntul Sebastian. S-au mai p\xc4\x83strat copii dup\xc4\x83 Nicolaes Berchem - Peisaj cu capre - \xc8\x99i dup\xc4\x83 Salvator Rosa - Peisaj st\xc3\xa2ncos cu v\xc3\xa2n\xc4\x83tori \xc8\x99i r\xc4\x83zboinici.\n_START_SECTION_\nMotivul legendei - Drago\xc8\x99 \xc8\x99i zimbrul\n_START_PARAGRAPH_\nPictorii romantici din prima jum\xc4\x83tate a secolului al XIX-lea, a\xc8\x99a cum a fost Delacroix, s-au inspirat cu prec\xc4\x83dere din sursele literare a unor contemporani de mare prestigiu. Arti\xc8\x99tii nu au urmat calea clasicilor care au avut ca model antichitatea. Opera lui Delacroix caracterizat\xc4\x83 de lucr\xc4\x83ri de mari propor\xc8\x9bii, a f\xc4\x83cut trimitere la Byron, Shakespeare sau Goethe, fie c\xc4\x83 este vorba de pictura \xc3\xaen ulei, litografie sau gravur\xc4\x83._NEWLINE_Desigur c\xc4\x83 erau destul de pu\xc8\x9bini pictorii care s\xc4\x83 aibe o cultur\xc4\x83 general\xc4\x83 \xc8\x99i o cultur\xc4\x83 literar\xc4\x83 at\xc3\xa2t de vast\xc4\x83 ca acest exponent al stilului romantic. Prin compara\xc8\x9bie, Grigorescu nu era un om cult iar lecturile sale erau sporadice \xc8\x99i alese la \xc3\xaent\xc3\xa2mplare. Ca urmare, motivele pe care ar fi trebuit s\xc4\x83 le aleag\xc4\x83 din literatur\xc4\x83 nu l-au atras. \xc8\x9ain\xc3\xa2nd cont de genul picturii pe care a abordat-o p\xc3\xa2n\xc4\x83 la acest moment al vie\xc8\x9bii lui, nu se poate spune c\xc4\x83 aceasta a necesitat o documentare prea aprofundat\xc4\x83 care s\xc4\x83-l apropie de literatur\xc4\x83. Nici ritmul necesar unei compozi\xc8\x9bii istorice nu i se potrivea. Totu\xc8\x99i, \xc3\xaen aceast\xc4\x83 perioad\xc4\x83 a form\xc4\x83rii ca artist, el s-a apropiat de motivul literar, dar nu din c\xc4\x83r\xc8\x9bi, ci din legende. Ca orice rom\xc3\xa2n a auzit \xc8\x99i el de legenda lui Drago\xc8\x99 Vod\xc4\x83, \xc3\xaentemeietorul Moldovei, care a urm\xc4\x83rit un zimbru trec\xc3\xa2nd mun\xc8\x9bii \xc8\x99i astfel s-a instalat ca domnitor \xc3\xaentr-o \xc8\x9bar\xc4\x83 nou\xc4\x83._NEWLINE_Nicolae Grigorescu a realizat dou\xc4\x83 lucr\xc4\x83ri intitulate Drago\xc8\x99 \xc8\x99i zimbrul \xc3\xaentre anii 1863 \xc8\x99i 1864, aflate ast\xc4\x83zi la Muzeul de Art\xc4\x83 al Rom\xc3\xa2niei. Prima este o schi\xc8\x9b\xc4\x83 dintr-o colec\xc8\x9bie particular\xc4\x83 \xc8\x99i a doua a fost dus\xc4\x83 la Moscova cu Tezaurul Rom\xc3\xa2niei, revenit\xc4\x83 mai apoi \xc3\xaen anul 1956. Schi\xc8\x9ba a fost compus\xc4\x83 \xc3\xaentr-o piramid\xc4\x83 cu v\xc3\xa2rful spre st\xc3\xa2nga. Ea dezvolt\xc4\x83 o mi\xc8\x99care impetuoas\xc4\x83 ne\xc3\xaenso\xc8\x9bit\xc4\x83 de o realizare deplin\xc4\x83, totul fiind admirabil sugerat. \xc3\x8en tablou se vede influen\xc8\x9ba lui G\xc3\xa9ricault \xc3\xaen reprezentarea calului, \xc3\xaen cea a cambr\xc4\x83rii zimbrului \xc8\x99i \xc3\xaen dramatismul luptei dintre om \xc8\x99i animal._NEWLINE_A doua lucrare este mai bine definitivat\xc4\x83, mai clar\xc4\x83 dar nu mai plin\xc4\x83 de emo\xc8\x9bie. \xc3\x8entreaga compozi\xc8\x9bie a fost inversat\xc4\x83, cu zimbrul \xc3\xaen st\xc3\xa2nga \xc8\x99i c\xc4\x83l\xc4\x83re\xc8\x9bul \xc3\xaen dreapta. \xc3\x8enf\xc4\x83\xc8\x9bi\xc8\x99area calului apropie compozi\xc8\x9bia \xc8\x99i mai mult de lucrarea binecunoscut\xc4\x83 a lui G\xc3\xa9ricault: Ofi\xc5\xa3er de v\xc3\xa2n\xc4\x83tori c\xc4\x83lare. Zimbrul a \xc3\xaencetat s\xc4\x83 mai fie acel tanc formidabil c\xc4\x83ruia nimeni nu i se putea opune \xc8\x99i c\xc4\x83l\xc4\x83re\xc8\x9bul are o atitudine oarecum \xc3\xaempietrit\xc4\x83, f\xc4\x83r\xc4\x83 a avea m\xc4\x83re\xc8\x9bia din precedentul tablou. Taurul din a doua pictur\xc4\x83 nu mai este cel pe care \xc3\xaenchipuirea popular\xc4\x83 l-a descris \xc3\xaen legend\xc4\x83. Cromatica \xc3\xaen cele dou\xc4\x83 tablouri este similar\xc4\x83, a doua lucrare beneficiind de o tu\xc8\x99\xc4\x83 mai p\xc4\x83stoas\xc4\x83, mai consistent\xc4\x83 dec\xc3\xa2t schi\xc8\x9ba.\n_START_SECTION_\nMotivul na\xc8\x9bional - Unirea Principatelor\n_START_PARAGRAPH_\nLa Paris fiind, Nicolae Grigorescu a fost preocupat nu numai de motivul legendei lui Drago\xc8\x99 Vod\xc4\x83, ci \xc8\x99i de reprezentarea sentimentului na\xc8\x9bional. Ca atare, a r\xc4\x83mas posterit\xc4\x83\xc8\x9bii o schi\xc8\x9b\xc4\x83 dedicat\xc4\x83 Unirea Principatelor Rom\xc3\xa2ne din anul 1859. Alexandru Vlahu\xc8\x9b\xc4\x83 a fost cel c\xc4\x83ruia Grigorescu i-a povestit despre impresia pe care a avut-o \xc3\xaempreun\xc4\x83 cu locuitorii de la Agapia, din m\xc4\x83n\xc4\x83stire \xc8\x99i din sat, cu privire la emo\xc8\x9bia pe care a sim\xc8\x9bit-o la auzirea ve\xc8\x99tii c\xc4\x83 Alexandru Ioan Cuza a devenit domnitorul ambelor \xc8\x9b\xc4\x83ri._NEWLINE_Ca urmare a dragostei de \xc8\x9bar\xc4\x83, la Paris a sim\xc8\x9bit imboldul de a duce mai departe pornirea romantic\xc4\x83 dezv\xc4\x83luit\xc4\x83 cu destul\xc4\x83 m\xc4\x83estrie \xc3\xaen compozi\xc8\x9biile cu Drago\xc8\x99 Vod\xc4\x83. Astfel, \xc8\x99i-a imaginat o compozi\xc8\x9bie pe care a intitulat-o Unirea Principatelor. Istoricii de art\xc4\x83 au consemnat faptul c\xc4\x83 \xc3\xaenc\xc4\x83 de pe vremea c\xc3\xa2nd picta la M\xc4\x83n\xc4\x83stirea Agapia, artistul ar fi realizat schi\xc8\x9be ale unor compozi\xc8\x9bii care s\xc4\x83 \xc3\xaenf\xc4\x83\xc8\x9bi\xc8\x99eze marele eveniment istoric al unirii celor dou\xc4\x83 principate.  Nici una din ele nu a ajuns p\xc3\xa2n\xc4\x83 \xc3\xaen contemporaneitate. Singurul tablou care a r\xc4\x83mas este cel realizat la Paris \xc8\x99i care se afl\xc4\x83 ast\xc4\x83zi la Muzeul Na\xc8\x9bional de Art\xc4\x83 al Rom\xc3\xa2niei._NEWLINE_Privind lucrarea, se poate vedea c\xc4\x83 aceasta este tributar\xc4\x83 clasicismului, cu toate c\xc4\x83 modul de utilizare a pastei duce la ghicirea unei nuan\xc8\x9be a romantismului. Victoria \xc3\xae\xc8\x99i desf\xc4\x83\xc8\x99oar\xc4\x83 aripile deasupra celor dou\xc4\x83 tinere femei \xc8\x99i \xc3\xaempreun\xc4\x83 formeaz\xc4\x83 ca o reminscen\xc8\x9b\xc4\x83, un triunghi clasicist. Dorind s\xc4\x83 exprime vizual c\xc3\xa2t mai multe idei, pictorul a c\xc4\x83zut \xc3\xaen p\xc4\x83catul al\xc4\x83tur\xc4\x83rii a mai multor elemente adiacente figurilor principale: un cioban c\xc3\xa2nt\xc3\xa2nd din fluier la umbr\xc4\x83 \xc8\x99i o mul\xc8\x9bime de siluete de \xc8\x9b\xc4\x83rani voio\xc8\x99i. Tu\xc8\x99a este impetuos a\xc8\x99ezat\xc4\x83 \xc8\x99i cromatica baleiaz\xc4\x83 \xc3\xaen culorile na\xc8\x9bionale rom\xc3\xa2ne\xc8\x99ti: ro\xc8\x99u, galben \xc8\x99i albastru. Aceast\xc4\x83 pictur\xc4\x83 nu este una reprezentativ\xc4\x83 pentru opera lui Grigorescu, dar ea marcheaz\xc4\x83 sentimentalismul artistului aflat departe de cas\xc4\x83._NEWLINE_Nicolae Grigorescu a fost preocupat pentru realizarea unor compozi\xc8\x9bii inspirate din trecutul na\xc8\x9bional. \xc3\x8en opinia istoricului George Oprescu, artistul ar fi c\xc4\x83utat prin cronici, prin legendele rom\xc3\xa2ne\xc8\x99ti \xc8\x99i prin evenimentele contemporane lui, muza prin care s\xc4\x83-\xc8\x99i exprime ata\xc8\x99amentul s\xc4\x83u cu privire la poporul din r\xc3\xa2ndul c\xc4\x83ruia s-a ridicat. Astfel, \xc3\xaen anul 1864, pictorul s-a re\xc3\xaentors \xc3\xaen \xc8\x9bar\xc4\x83 pentru scurt timp \xc8\x99i a adunat material documentar pentru astfel de compozi\xc8\x9bii. Cu aceast\xc4\x83 ocazie, peisajele naturale \xc8\x99i oamenii \xc3\xaent\xc3\xa2lni\xc8\x9bi l-au f\xc4\x83cut s\xc4\x83 se \xc3\xaendep\xc4\x83rteze de g\xc3\xa2ndurile sale ini\xc8\x9biale. Via\xc8\x9ba oamenilor simpli \xc8\x99i farmecul naturii l-a atras mai mult \xc8\x99i l-a ab\xc4\x83tut de la tematica na\xc8\x9bional\xc4\x83.\n_START_SECTION_\nMotivul rural rom\xc3\xa2nesc\n_START_PARAGRAPH_\nDin prima perioad\xc4\x83 a \xc8\x99ederii artistului la Paris dateaz\xc4\x83 o oper\xc4\x83 inspirat\xc4\x83 din via\xc8\x9ba \xc8\x9b\xc4\x83ranilor din Rom\xc3\xa2nia. Prin modul de execu\xc8\x9bie, ea duce la opinia c\xc4\x83 Grigorescu a pl\xc4\x83nuit s\xc4\x83 realizeze o compozi\xc8\x9bie care s\xc4\x83 \xc3\xaenf\xc4\x83\xc8\x9bi\xc8\x99eze o hor\xc4\x83. Prin acest studiu el a dorit s\xc4\x83 zugr\xc4\x83veasc\xc4\x83 o imagine vie a vie\xc8\x9bii din satele de la noi. Datat\xc4\x83 \xc3\xaen anul 1863, ea denot\xc4\x83 o st\xc4\x83p\xc3\xa2nire magistral\xc4\x83 a formulei academice ce duce implicit la un sim\xc8\x9b acut al monumentalit\xc4\x83\xc8\x9bii \xc3\xaen desen. O astfel de abordare nu a mai fost \xc3\xaent\xc3\xa2lnit\xc4\x83 \xc3\xaen arta rom\xc3\xa2neasc\xc4\x83 p\xc3\xa2n\xc4\x83 la studiile pe care Camil Ressu le-a f\xc4\x83cut pentru cortina Teatrului Na\xc8\x9bional din Bucure\xc8\x99ti._NEWLINE_Similar studiului din anul 1863, a r\xc4\x83mas posterit\xc4\x83\xc8\x9bii un studiu \xc3\xaen ulei realizat \xc3\xaen aceea\xc8\x99i perioad\xc4\x83. Intitulat Hor\xc4\x83, aceast\xc4\x83 lucrare a fost considerat\xc4\x83 de c\xc4\x83tre unii anali\xc8\x99ti c\xc4\x83 ar fi fost realizat\xc4\x83 \xc3\xaen perioada 1856 - 1857. Compar\xc3\xa2nd studiul \xc3\xaen ulei cu lucr\xc4\x83ri datate \xc3\xaenainte de anul 1861, respectiv cu picturile de factur\xc4\x83 religioas\xc4\x83 pe care le-a \xc3\xaenf\xc4\x83ptuit, cu pictura cu tematic\xc4\x83 istoric\xc4\x83 Mihai Viteazul la C\xc4\x83lug\xc4\x83reni sau cu picturile lui Constantin Lecca, se constat\xc4\x83 \xc3\xaen mod categoric eroarea dat\xc4\x83rii ei. Prin vigoarea execu\xc8\x9biei aceste considera\xc8\x9bii denot\xc4\x83 imposibilitatea acestor dat\xc4\x83ri, mai ales \xc8\x9bin\xc3\xa2nd cont de cercet\xc4\x83rile istoricilor care au studiat perioada \xc3\xaen care artistul a luat contact cu romantismul francez din anul 1864. Acest argument coroborat cu c\xc4\x83l\xc4\x83toria sa din acela\xc8\x99i an \xc3\xaen Rom\xc3\xa2nia, coaguleaz\xc4\x83 \xc3\xaen mod evident eroarea dat\xc4\x83rii f\xc4\x83cute de preceden\xc8\x9bii cercet\xc4\x83tori. \xc3\x8en plus de toate aceste analize se poate observa cu certitudine faptul c\xc4\x83 grupul de \xc8\x9b\xc4\x83rani din lucrarea din 1863 apare \xc3\xaen partea st\xc3\xa2ng\xc4\x83 a studiului \xc3\xaen ulei. Acesta din urm\xc4\x83 este o schi\xc8\x9b\xc4\x83, deoarece nu a fost dus\xc4\x83 p\xc3\xa2n\xc4\x83 la c\xc4\x83p\xc4\x83t. Analiz\xc3\xa2nd modul de aplicare a pastei, abunden\xc8\x9ba sa \xc8\x99i reprezentarea efectelor de lumin\xc4\x83, George Oprescu a opinat c\xc4\x83 pictura are interpret\xc4\x83ri ale influen\xc8\x9belor pe care G\xc3\xa9ricault le-a avut asupra lui. Un lucru evident care transpare din aceast\xc4\x83 Hor\xc4\x83, este faptul c\xc4\x83 \xc8\x9b\xc4\x83ranii, prin straiele lor, sunt categoric de origine moldoveneasc\xc4\x83. Cel din urm\xc4\x83 argument certific\xc4\x83 urmele puternice din amintirile pictorului pe care r\xc4\x83stimpul petrecut la Agapia le-a l\xc4\x83sat \xc3\xaen memoria sa._NEWLINE_Tot din aceast\xc4\x83 perioad\xc4\x83 a anilor 1863- 1864, mai exist\xc4\x83 un studiu de \xc8\x9a\xc4\x83ranc\xc4\x83 t\xc3\xa2n\xc4\x83r\xc4\x83 cu copilul \xc3\xaen bra\xc8\x9be. Lucrarea surprinde prin concep\xc8\x9bia pictural\xc4\x83 a formei \xc8\x99i a ineditului \xc3\xaen libertatea concep\xc8\x9biei care apar\xc8\x9bine evident de stilul romantismului francez. Ea pare a fi, dup\xc4\x83 George Oprescu, o interpretare mai realist\xc4\x83 a lucr\xc4\x83rii lui Constantin Rosenthal intitulat\xc4\x83 Rom\xc3\xa2nia revolu\xc8\x9bionar\xc4\x83._NEWLINE_Fr\xc4\x83m\xc3\xa2nt\xc4\x83rile sociale din Rom\xc3\xa2nia care au culminat \xc3\xaen 14 august 1864 cu adoptarea legii de desfiin\xc8\x9bare a iobagiei \xc8\x99i a \xc3\xaempropriet\xc4\x83ririi par\xc8\x9biale a \xc8\x9b\xc4\x83r\xc4\x83nimii, a influen\xc8\x9bat \xc3\xaen mod semnificativ evolu\xc8\x9bia artistic\xc4\x83 a lui Nicolae Grigorescu. At\xc3\xa2t la Paris, c\xc3\xa2t \xc8\x99i \xc3\xaen \xc8\x9bar\xc4\x83, el a fost mai presus de orice, un rapsod al vie\xc8\x9bii oamenilor simpli, al frumuse\xc8\x9bii morale care transpare din via\xc8\x9ba lor de trud\xc4\x83, din suferin\xc8\x9bele lor, din bucuriile lor. El a v\xc4\x83zut realit\xc4\x83\xc8\x9bile prin prisma \xc8\x9b\xc4\x83r\xc4\x83nimii \xc8\x99i a sperat \xc3\xaempreun\xc4\x83 cu ea la dreptate social\xc4\x83 cu un optimism luminos \xc8\x99i cel mai adesea cu o comp\xc4\x83timire \xc3\xaenduio\xc8\x99\xc4\x83toare._NEWLINE_Prin \xc8\x9a\xc4\x83ranca t\xc3\xa2n\xc4\x83r\xc4\x83 cu copilul \xc3\xaen bra\xc8\x9be, precum \xc8\x99i prin alte lucr\xc4\x83ri pe care le-a f\xc4\x83cut \xc3\xaen anii urm\xc4\x83tori, dintre care se remarc\xc4\x83 Mocanul datat \xc3\xaen anul 1867, artistul a descoperit o atitudine dinamic\xc4\x83 a \xc8\x9b\xc4\x83r\xc4\x83nimii. Opera lui s-a constituit \xc3\xaentr-o reprezentare considerat\xc4\x83 a fi precursoarea resurselor de energie care au declan\xc8\x99at r\xc4\x83scoalele ce au culminat \xc3\xaen final cu R\xc4\x83scoala din 1907. Provenind din acest mediu rural \xc8\x99i faptul c\xc4\x83 pl\xc4\x83nuia, fiind departe de \xc8\x9bar\xc4\x83, realizarea unor mari compozi\xc8\x9bii inspirate din via\xc8\x9ba \xc8\x9b\xc4\x83r\xc4\x83nimii, dovede\xc8\x99te f\xc4\x83r\xc4\x83 echivoc prezen\xc8\x9ba permanent\xc4\x83 a artistului al\xc4\x83turi de cei mul\xc8\x9bi \xc8\x99i de p\xc4\x83surile lor. Ca dovad\xc4\x83 a celor spuse, st\xc4\x83 portretul preotului Neagu Benescu realizat \xc3\xaen perioada 1864 - 1867. Benescu a fost deputat \xc3\xaen anul 1848 \xc8\x99i membru al Comisiei Propriet\xc4\x83\xc8\x9bii al guvernului revolu\xc8\x9bionar \xc8\x99i lupt\xc4\x83tor de partea \xc8\x9b\xc4\x83ranilor, el fiind urm\xc4\x83rit \xc8\x99i \xc3\xaenchis pentru convingerile lui. Neagu Benescu a fost una din figurile cele mai populare ale Revolu\xc8\x9biei din 1848.\n_START_SECTION_\nDrumul de la neoclasicism la impresionism\n_START_PARAGRAPH_\nPe vremea celui de al doilea imperiu francez, se mo\xc8\x99tenise \xc3\xaen Fran\xc8\x9ba dou\xc4\x83 tendin\xc8\x9be antagonice: neoclasicismul claselor conduc\xc4\x83toare ce s-au perindat la putere \xc3\xaencep\xc3\xa2nd cu primele decenii ale secolului al XIX-lea \xc8\x99i romantismul ce era sus\xc8\x9binut de intelectualitate \xc8\x99i de t\xc3\xa2n\xc4\x83ra genera\xc8\x9bie. La venirea la conducerea statului a lui Napoleon al III-lea, exponen\xc8\x9bii celor dou\xc4\x83 curente, Ingres \xc8\x99i Delacroix, prin simplul fapt c\xc4\x83 erau deja etaloane de necontestat, dar at\xc3\xa2t de uzate de sutele de arti\xc8\x99ti minori ce le-au urmat, nu mai erau disputa\xc8\x9bi \xc8\x99i cele dou\xc4\x83 \xc8\x99coli rivale \xc3\xae\xc8\x99i pierduser\xc4\x83 din rigoarea lor protestatar\xc4\x83._NEWLINE_Din spiritul de opozi\xc8\x9bie \xc8\x99i din nemul\xc8\x9bumirile ce au ap\xc4\x83rut \xc3\xaen r\xc3\xa2ndul maselor, a ap\xc4\x83rut un nou curent care era ostil clasicismului, a c\xc4\x83rui provenien\xc8\x9b\xc4\x83 \xc3\xae\xc8\x99i avea sorgintea \xc3\xaen antichitate, \xc8\x99i ostil romantismului, care a dec\xc4\x83zut \xc8\x99i a fost redus la subiectele anecdotice \xc8\x99i pitore\xc8\x99ti ale reclamelor sau ale compozi\xc8\x9biilor istorice ce f\xc4\x83ceau propagand\xc4\x83 armatei sau bisericii. Acest curent - realismul, a adus \xc3\xaen prim-plan idei noi care nu au fost doar de natur\xc4\x83 estetic\xc4\x83, a\xc8\x99a cum au avut unii istorici tendin\xc8\x9ba de a cataloga acest fenomen esen\xc8\x9bial al secolului al XIX-lea. Fundamentul realismului a fost format de ideile politice \xc8\x99i sociale care au animat de decenii intelectualitatea \xc8\x99i tineretul Fran\xc8\x9bei, idei care \xc3\xaen final au culminat cu revolu\xc8\x9bia din 1848._NEWLINE_\xc3\x8en fruntea realismului \xc3\xaen artele plastice s-a pozi\xc8\x9bionat un artist excep\xc8\x9bional cu o natur\xc4\x83 energic\xc4\x83, voluntar\xc4\x83 \xc8\x99i clarv\xc4\x83z\xc4\x83toare care a luptat \xc3\xaen acela\xc8\x99i timp pe latura artistic\xc4\x83 c\xc3\xa2t \xc8\x99i pe cea politic\xc4\x83. Gustave Courbet avea s\xc4\x83 aduc\xc4\x83 la \xc3\xaemplinire idealurile artistice ale c\xc4\x83ror baze se formaser\xc4\x83 \xc3\xaen mi\xc8\x99c\xc4\x83rile revolu\xc8\x9bionare din anul 1848. Aceste idealuri au \xc3\xaensufle\xc8\x9bit nu numai pe oponen\xc8\x9bii republicii ca Napoleon al III-lea sau agen\xc8\x9bii opresiunii lor, ci \xc8\x99i pe liderii din domeniul literaturii \xc8\x99i artei. Ideile celor de la 1848 au alimentat toate domeniile de activitate cultural\xc4\x83 \xc8\x99i au dus \xc3\xaen final la afirmarea unui nou ideal uman._NEWLINE_\xc3\x8en acest fel, \xc8\x9b\xc4\x83ranul \xc8\x99i muncitorul au \xc3\xaenceput s\xc4\x83 ocupe un rol din ce \xc3\xaen ce mai activ \xc3\xaen crea\xc8\x9bia scriitorilor \xc8\x99i pictorilor, iar via\xc8\x9ba lor a c\xc3\xa2\xc8\x99tigat noi dimensiuni epice. Gustave Courbet a militat pentru o art\xc4\x83 vie \xc8\x99i el a aspirat s\xc4\x83 fie nu numai pictor dar \xc8\x99i om. Demersurile lui au fost dirijate pentru reprezentarea moravurilor \xc8\x99i a aspectului epocii sale \xc8\x99i nu \xc3\xaen crearea de anecdote mitologice sau a fel \xc8\x99i fel de n\xc4\x83scociri ale imagina\xc8\x9biei. Similar lui s-a manifestat \xc8\x99i Jean Francois Millet, cel care a creat adev\xc4\x83rate elogii ale vie\xc8\x9bii patriarhale de la \xc8\x9bar\xc4\x83. Personajele sale rurale ar\xc4\x83, seam\xc4\x83n\xc4\x83, altoiesc copacii, totul cu o sacerdotal\xc4\x83 demnitate uman\xc4\x83 dublat\xc4\x83 de un ritm impun\xc4\x83tor \xc8\x99i grav. Realismul, \xc3\xaen general, a adus \xc3\xaen prim-plan o \xc3\xaen\xc8\x9belegere nou\xc4\x83 a materiei picturale care a devenit abundent\xc4\x83, aspr\xc4\x83 \xc8\x99i dens\xc4\x83, chiar sobr\xc4\x83 pentru lumea pe care era menit\xc4\x83 s-o zugr\xc4\x83veasc\xc4\x83. \xc3\x8en aceast\xc4\x83 epoc\xc4\x83 a \xc3\xaennoirii plastice, se asist\xc4\x83 la o adev\xc4\x83rat\xc4\x83 reabilitare a me\xc8\x99te\xc8\x99ugului, care a fost discreditat de m\xc4\x83estria romanticilor \xc3\xaent\xc3\xa2rzia\xc8\x9bi \xc8\x99i mai ales de factura searb\xc4\x83d\xc4\x83 \xc8\x99i impersonal\xc4\x83 a academi\xc8\x99tilor._NEWLINE_De progresul \xc3\xaen arta picturii, nu a beneficiat doar portretistica, cea care a ales din ce \xc3\xaen ce mai des ca modele pe oamenii obi\xc8\x99nui\xc8\x9bi, ci \xc8\x99i un gen care a fost tratat doar periferic p\xc3\xa2n\xc4\x83 atunci, anume peisajul. Peisajul nu a fost admis de c\xc4\x83tre academi\xc8\x99ti, dec\xc3\xa2t ca un element subordonat de decor, cu excep\xc8\x9bia lui Nicolas Poussin sau Claude Lorrain. El ap\xc4\x83rea, schi\xc8\x9bat, \xc3\xaen scene cu personaje clasice ale antichit\xc4\x83\xc8\x9bii sau \xc3\xaen cele de factur\xc4\x83 religioas\xc4\x83 a Vechiului Testament. Nici romanticii nu prea l-au b\xc4\x83gat \xc3\xaen seam\xc4\x83, dar i-au dat rolul de a completa \xc8\x99i \xc3\xaent\xc4\x83ri impresia \xc3\xaen cadrul compozi\xc8\x9biei \xc3\xaentr-o m\xc4\x83sur\xc4\x83 pe care au atins-o arareori doar clasicii. De aceea, pan\xc4\x83 la apari\xc8\x9bia realismului, peisajele erau destinate s\xc4\x83 \xc3\xaencadreze o compozi\xc8\x9bie plin\xc4\x83 de violen\xc8\x9b\xc4\x83, ele fiind vehemente \xc8\x99i dramatice ca aspect \xc8\x99i adesea exprimau o dezl\xc4\x83n\xc8\x9buire a naturii._NEWLINE_O dat\xc4\x83 cu Courbet \xc8\x99i Millet, peisajul a \xc3\xaenceput s\xc4\x83 ocupe pentru prima dat\xc4\x83 locul de cinste care i se cuvenea. Schimb\xc4\x83rile de mentalitate \xc3\xaen r\xc3\xa2ndul publicului ca \xc8\x99i \xc3\xaen r\xc3\xa2ndul arti\xc8\x99tilor, nu s-a f\xc4\x83cut brusc \xc8\x99i f\xc4\x83r\xc4\x83 niciun fel de obstacole. Exemple sunt influen\xc8\x9bele vene\xc8\x9biene \xc8\x99i cele ale pictorilor flamanzi reprezenta\xc8\x9bi \xc3\xaen principal de Rubens. \xc3\x8ensu\xc8\x99irile esen\xc8\x9biale ale neoclasicismului reflectate plastic prin desen, au fost \xc3\xaenlocuite din ce \xc3\xaen ce mai mult prin culoare, ca delimitatoare \xc8\x99i creatoare a formelor. Nu s-a mai c\xc4\x83utat des\xc4\x83v\xc3\xa2r\xc8\x99irea liniei, ea fiind contestat\xc4\x83 ca fiind o abstrac\xc8\x9biune care nu exist\xc4\x83 de fapt \xc3\xaen natur\xc4\x83. S-a pus accentul pe pata de culoare \xc8\x99i pe armonia \xc3\xaentre petele de culoare care definesc \xc3\xaen final, imaginea realit\xc4\x83\xc8\x9bii \xc3\xaenconjur\xc4\x83toare. Reali\xc8\x99tii au considerat c\xc4\x83 tot ce se aplic\xc4\x83 personalit\xc4\x83\xc8\x9bii umane se poate utiliza \xc8\x99i la \xc3\xaenf\xc4\x83\xc8\x9bi\xc8\x99area aspectelor naturii \xc3\xaen peisaj._NEWLINE_Succesul peisajului \xc3\xaen arta francez\xc4\x83 a acelui secol, a fost \xc3\xaenlesnit de opera a doi mari arti\xc8\x99ti care au ap\xc4\x83rut \xc3\xaen acele vremuri: francezul Jean-Baptiste Camille Corot \xc8\x99i britanicul John Constable. Corot a excelat \xc3\xaen pictur\xc4\x83 prin c\xc4\x83ldura sentimentului \xc8\x99i prin poezia cu care a \xc3\xaembr\xc4\x83cat orice motiv pe care l-a figurat pe p\xc3\xa2nze. Constable a reu\xc8\x99it s\xc4\x83 elibereze peisajul de jugul neoclasicismului \xc8\x99i romantismului prin prospe\xc8\x9bimea tonului \xc8\x99i-al coloritului folosit, precum \xc8\x99i prin claritatea \xc8\x99i veracitatea imaginilor create._NEWLINE_Al\xc4\x83turi de grupul dur al reali\xc8\x99tilor reuni\xc8\x9bi \xc3\xaen jurului lui Courbet, dintre care Corot \xc8\x99i Daubigny sunt considera\xc8\x9bi de c\xc4\x83tre critica de specialitate ca percursori ai impresionismului, s-au alipit la \xc8\x98coala de la Barbizon \xc8\x99i pictorii Pierre-Auguste Renoir, Claude Monet, Alfred Sisley \xc8\x99i Fr\xc3\xa9d\xc3\xa9ric Bazille. Ace\xc8\x99tia din urm\xc4\x83 au reprezentat grupul de arti\xc8\x99ti din r\xc3\xa2ndul c\xc4\x83rora a ap\xc4\x83rut curentul impresionist.\n_START_SECTION_\nImpresionismul\n_START_PARAGRAPH_\nImpresionismul a marcat desprinderea artei moderne de academismul tradi\xc8\x9bional, el fiind o mi\xc8\x99care artistic\xc4\x83 care s-a exprimat pentru prima oar\xc4\x83 \xc3\xaen pictur\xc4\x83 \xc8\x99i mai apoi \xc3\xaen muzic\xc4\x83, cu preponderen\xc8\x9b\xc4\x83 \xc3\xaen Fran\xc8\x9ba. Mi\xc8\x99carea e evoluat \xc3\xaen perioada anilor 1867 - 1886 \xc8\x99i s-a caracterizat prin cumularea impresiilor efemere pe care privirea unei scene, de obicei peisaj sau obiect, o las\xc4\x83 asupra mobilit\xc4\x83\xc8\x9bii fenomenelor, mai pregnant dec\xc3\xa2t asupra aspectelor stabile ale compozi\xc8\x9biei. Ca metod\xc4\x83 de lucru, arti\xc8\x99tii preferau plein-air-ul \xc8\x99i foloseau o cromatic\xc4\x83 plin\xc4\x83 de puritate caracterizat\xc4\x83 de tu\xc8\x99euri fine de penel pentru sugerarea fin\xc4\x83 a luminii. Precursorii impresionismului au fost Francisco Goya, Diego Velasquez, John Constable \xc8\x99i William Turner din \xc8\x99coala englez\xc4\x83 \xc8\x99i Ingres, Courbet \xc8\x99i membrii \xc8\x98colii de la Barbizon din \xc8\x99coala francez\xc4\x83._NEWLINE_Un eveniment care a marcat istoria picturii a fost anul 1863 c\xc3\xa2nd Edouard Manet a pictat Olympia, deoarece \xc3\xaenf\xc4\x83\xc8\x9bi\xc8\x99a zei\xc8\x9ba Venus \xc3\xaen chip de curtezan\xc4\x83. Structura \xc8\x99i coloritul acestei picturi, precum \xc8\x99i aducerea \xc3\xaen realitatea contemporan\xc4\x83 a acelor timpuri a unei scene care apar\xc8\x9binea mitologiei, era socotit\xc4\x83 imoral\xc4\x83 \xc8\x99i ca urmare s-a declan\xc8\x99at un mare scandal. \xc3\x8en acel moment nu se vorbea despre noul curent artistic care b\xc4\x83tea la por\xc8\x9bile crea\xc8\x9biei plastice. Tabloul a fost respins de c\xc4\x83tre juriul Salonului Oficial de la Paris. Manet a r\xc4\x83mas s\xc4\x83 expun\xc4\x83 celebra Le D\xc3\xa9jeuner sur l'herbe, al\xc4\x83turi de Jongkind, Pissarro, Fantin-Latour la Salonul refuza\xc8\x9bilor (Le Salon des Refus\xc3\xa9s) spre marea mul\xc8\x9bumire a conservatorilor, dar \xc8\x99i al tinerilor pictori \xc3\xaen formare. Salonul Oficial din anul 1866 a acceptat tablourile unor pictori adep\xc8\x9bi a noului curent ca Frederic Bazille, Claude Monet, Edgar Degas, Berthe Morisot sau Camille Pissarro. Au existat \xc8\x99i respin\xc8\x99i: Manet, C\xc3\xa9zanne \xc8\x99i Renoir. Emile Zola a r\xc4\x83spuns violent printr-un editorial \xc3\xaen gazeta L'Ev\xc3\xa9nement. O dat\xc4\x83 cu R\xc4\x83zboiul franco-german din anul 1870, arti\xc8\x99tii se risipesc, C\xc3\xa9zanne s-a retras \xc3\xaen provincie \xc8\x99i Monet, Sisley \xc8\x99i Pissarro au plecat la Londra. Aceast\xc4\x83 \xc3\xaempr\xc4\x83\xc8\x99tiere a pictorilor va marca o etap\xc4\x83 dintre cele mai importante \xc3\xaen evolu\xc8\x9bia impresionismului. La Londra, ei au descoperit opera lui William Turner, cea care va infuel\xc8\x9ba pe deplin crea\xc8\x9bia lor de mai t\xc3\xa2rziu._NEWLINE_\xc3\x8en anul 1874 ia fiin\xc8\x9b\xc4\x83 Societatea anonim\xc4\x83 a pictorilor, sculptorilor \xc8\x99i graficienilor (Soci\xc3\xa9t\xc3\xa9 anonyme des peinters, des sculpteurs et des graveurs). Aceasta i-a reunit pe Monet, Degas, Pissarro, Sisley, C\xc3\xa9zanne, Renoir \xc8\x99i Berthe Morisot, cei care au organizat o expozi\xc8\x9bie de grup \xc3\xaen saloanele lui Felix Nadar - fotograful. Monet a participat cu un peisaj din Le Havre. \xc3\x8en momentul \xc3\xaen care s-a conceput catalogul expozi\xc8\x9biei, el a fost \xc3\xaentrebat ce nume purta lucrarea. El a i-a spus curatorului s\xc4\x83 pun\xc4\x83 numele Impresie: R\xc4\x83s\xc4\x83rit de soare (Impression: Soleil levant). A doua zi, cronicarul de art\xc4\x83 Louis Leroy a publicat un articol denumit Expozi\xc8\x9bia impresioni\xc8\x99tilor (Exposition des Impressionnistes). Din acest moment numele mi\xc8\x99c\xc4\x83rii impresioniste a \xc3\xaenceput s\xc4\x83 fac\xc4\x83 istorie. \xc3\x8en ziua decesului lui Pissaro din anul 1903, cel denumit a fi patriarhul impresionismului, lumea a con\xc8\x99tientizat faptul c\xc4\x83 mi\xc8\x99carea impresionist\xc4\x83 a fost cel mai important curent al secolului al XIX-lea \xc8\x99i c\xc4\x83 reprezenta\xc8\x9bii ei s-au num\xc4\x83rat printre cei mai de seam\xc4\x83 creatori din istoria artelor plastice de p\xc3\xa2n\xc4\x83 atunci. Ei au fost peisagi\xc8\x99ti prin excelen\xc8\x9b\xc4\x83, folosind plein-air-ul ca metod\xc4\x83 de lucru, pentru c\xc4\x83 doar a\xc8\x99a, \xc3\xaen fa\xc8\x9ba motivului \xc8\x99i nu \xc3\xaen atelier, pot surprinde cu adev\xc4\x83rat autenticitatea unui peisaj. Prin preocuparea lor predilect\xc4\x83 \xc3\xaen surprinderea efectelor de lumin\xc4\x83, ei au ajuns s\xc4\x83 interpreteze orice subiect prin modul cum lumina \xc3\xaembrac\xc4\x83 lucrurile \xc3\xaenconjur\xc4\x83toare. Ca urmare, perindarea natural\xc4\x83 a anotimpurilor, au dus la varia\xc8\x9biile peisajului \xc3\xaen raport cu acestea  s\xc4\x83 devin\xc4\x83 obiectul de studiu principal._NEWLINE_Cu toate c\xc4\x83 meritul principal al impresioni\xc8\x99tilor a fost distan\xc8\x9ba pe care au luat-o fa\xc8\x9b\xc4\x83 de academism, trebuie de men\xc8\x9bionat cu t\xc4\x83rie c\xc4\x83 ei s-au \xc3\xaendep\xc4\x83rtat \xc8\x99i de pictura realist\xc4\x83 care era foarte bogat\xc4\x83 \xc3\xaen con\xc8\x9binut ideologic. Mae\xc8\x99trii impresionismului au interpretat natura pentru frumuse\xc8\x9bea culorii \xc8\x99i mai pu\xc8\x9bin pentru ce este ea \xc3\xaen sine. Imaginea real\xc4\x83 nu era a\xc8\x99a de important\xc4\x83, ei concentr\xc3\xa2ndu-se pe percep\xc8\x9bia asupra fiin\xc8\x9belor sau a peisajului, ea fiind caracterizat\xc4\x83 de subiectivism, fiind \xc8\x99i singurul adev\xc4\x83r pe care ei \xc3\xael puteau \xc3\xaenf\xc4\x83\xc8\x9bi\xc8\x99a. Pentru ca rezultatul s\xc4\x83 fie curat \xc8\x99i sincer, elaborarea trebuia s\xc4\x83 fie plin\xc4\x83 de spontaneitate, dincolo de orice scheme, reveniri sau ezit\xc4\x83ri. Acest mod de abordare f\xc4\x83cea ca impresia efemer\xc4\x83, unic\xc4\x83 \xc8\x99i diferit\xc4\x83 de la om la om, s\xc4\x83 nu se piard\xc4\x83 \xc8\x99i g\xc3\xa2ndirea s\xc4\x83 nu o denatureze._NEWLINE_Demonul crea\xc8\x9biei, cel numit spontaneitate, era o caracteristic\xc4\x83 definitorie a tuturor adep\xc8\x9bilor impresionismului. Punctul de plecare al lui Paul Signac \xc8\x99i Georges Seurat a fost chiar impresionismul, ei fiind cataloga\xc8\x9bi ca apar\xc8\x9bin\xc3\xa2nd unui nou curent de \xc3\xaennoire - neoimpresionismul. Traiectorii similare le-au avut \xc8\x99i postimpresioni\xc8\x99tii Henri de Toulouse-Lautrec, Paul Gauguin, van Gogh \xc8\x99i mul\xc8\x9bi al\xc8\x9bi arti\xc8\x99ti din Fran\xc8\x9ba \xc8\x99i din alte \xc8\x9b\xc4\x83ri. \xc8\x98i \xc3\xaen Germania impresionismul a c\xc3\xa2\xc8\x99tigat adep\xc8\x9bi celebrii: Max Liebermann \xc8\x99i Lovis Corinth; \xc3\xaen Italia: Simone Lega \xc8\x99i Giorgio Boldini care s-au grupat cu al\xc8\x9bi adep\xc8\x9bi \xc3\xaen societatea M\xc3\xa2zg\xc4\x83litorii (Macchiaioli); \xc3\xaen Suedia: Andres Zorn \xc8\x99i \xc3\xaen Danemarca: Peter Krojer.\n_START_SECTION_\n\xc3\x89cole Nationale Sup\xc3\xa9rieure des Beaux-Arts\n_START_PARAGRAPH_\nInforma\xc8\x9biile despre studiile pe care Nicolae Grigorescu le-a f\xc4\x83cut la Paris sunt lapidare \xc8\x99i pline de incertitudini. Astfel, prietenul s\xc4\x83u cel mai bun, Alexandru Vlahu\xc8\x9b\xc4\x83, care a scris prima biografie a artistului (1910) \xc3\xaen care a inserat o mul\xc8\x9bime de amintiri pe care acesta i le-a confesat, a men\xc8\x9bionat pe scurt c\xc4\x83 artistul la v\xc3\xa2rsta de dou\xc4\x83zeci \xc8\x99i trei de ani a lucrat c\xc3\xa2teva luni de zile \xc3\xaen atelierul lui S\xc3\xa9bastien Cornu. \xc3\x8en continuare a precizat c\xc4\x83 Nicolae s-ar fi prezentat la un concurs organizat de c\xc4\x83tre \xc3\x89cole Nationale Sup\xc3\xa9rieure des Beaux-Arts din Paris, unde trebuia s\xc4\x83 prezinte o lucrare intitulat\xc4\x83 \xe2\x80\x9eO lupt\xc4\x83 antic\xc4\x83 \xc3\xaentre p\xc4\x83stori, la st\xc3\xa2nga, \xc3\xaen primul pan, un stejar b\xc4\x83tr\xc3\xa2n, la dreapta, o ap\xc4\x83 curg\xc4\x83toare, \xc3\xaen fund, mun\xc8\x9bii...\xe2\x80\x9d Vlahu\xc8\x9b\xc4\x83 nu a men\xc8\x9bionat \xc3\xaen ce an a fost concursul, a\xc8\x99a cum a pretins George Oprescu \xc3\xaen anul 1961, \xc8\x99i a spus c\xc4\x83 Grigorescu a reu\xc8\x99it printre cei zece concuren\xc8\x9bi care au c\xc3\xa2\xc8\x99tigat concursul pentru a putea accede la proba urm\xc4\x83toare Le concours de l'arbre._NEWLINE_Virgil Cioflec (1925,) a venit cu confirmarea c\xc4\x83 Grigorescu ar fi lucrat c\xc3\xa2teva luni doar \xc3\xaen atelierul lui S\xc3\xa9bastien Cornu f\xc4\x83r\xc4\x83 s\xc4\x83 pomeneasc\xc4\x83 vreo surs\xc4\x83 de informare \xc3\xaen acest sens. \xc3\x8en plus, Cioflec a men\xc8\x9bionat clar c\xc4\x83 pictorul nu s-a \xc3\xaenscris la \xc8\x98coala de Arte, consider\xc3\xa2nd c\xc4\x83 acesta era convins c\xc4\x83 nu avea ce s\xc4\x83 \xc3\xaenve\xc8\x9be de acolo, deoarece trebuia s\xc4\x83 se \xc3\xaendep\xc4\x83rteze \xe2\x80\x9ela vreme de zidurile ei\xe2\x80\x9d.  \xc3\x8en sus\xc8\x9binerea afirma\xc8\x9biei sale, Cioflec a specificat c\xc4\x83 \xe2\x80\x9e... cercet\xc3\xa2nd condicile de \xc3\xaenscriere nu g\xc4\x83sim nicio urm\xc4\x83\xe2\x80\x9d a \xc3\xaenscrierii sale la \xc8\x98coala de Arte \xc8\x99i c\xc4\x83 \xe2\x80\x9e... Din practica lui \xc3\xaendelungat\xc4\x83 \xc8\x99tiind bine c\xc4\x83 tipicul uzeaz\xc4\x83 \xc8\x99i c\xc4\x83 lucr\xc3\xa2nd laolalt\xc4\x83 se iau unul de pe altul \xc8\x99i ajung s\xc4\x83 fac\xc4\x83 to\xc8\x9bi la fel, Academia cu teoriile ei despre art\xc4\x83 \xc3\xaei inspir\xc4\x83 prea pu\xc8\x9bin\xc4\x83 ardoare. \xc3\x8en schimb \xc3\xael vedem lucr\xc3\xa2nd cu mare asiduitate \xc3\xaen atelierul lui Cornu. Trebuia s\xc4\x83-\xc8\x99i fac\xc4\x83 m\xc3\xa2na, s\xc4\x83 nu stea, s\xc4\x83-\xc8\x99i \xc3\xaemplineasc\xc4\x83 at\xc3\xa2tea lipsuri...\xe2\x80\x9d \xc3\x8en toate afirma\xc8\x9biile sale, Cioflec nu a men\xc8\x9bionat vreo surs\xc4\x83 documentar\xc4\x83._NEWLINE_Barbu Brezianu (biografia din 1959) a descris activitatea artistului la \xc8\x98coala de Arte prezent\xc3\xa2nd la finalul biografiei o bogat\xc4\x83 bibliografie de autori (vezi Sursele lui Barbu Brezianu). Brezianu a opinat c\xc4\x83 pictorul rom\xc3\xa2n ar fi lucrat \xc8\x99i \xc3\xaen atelierul lui Gleyre \xc8\x99i al lui Cornu. Brezianu a fost de p\xc4\x83rere c\xc4\x83 Grigorescu s-ar fi prezentat la admiterea la \xc8\x98coala de Arte \xc3\xaen martie 1862, la fel ca George Oprescu. Similar lui Oprescu, Brezianu a precizat locul pe care a fost admis, respectiv 45 din 80 de candida\xc8\x9bi, Renoir reu\xc8\x99ind pe locul 68._NEWLINE_Mircea Popescu (\xc3\xaen 1962) a amintit c\xc4\x83 Nicolae Grigorescu a plecat la Paris \xc3\xaen anul 1861 \xc8\x99i s-a \xc3\xaenscris la \xc8\x98coala de Arte pe care a p\xc4\x83r\xc4\x83sit-o \xc3\xaen cur\xc3\xa2nd, pentru atelierele pariziene. El s-a orientat rapid c\xc4\x83tre grupul de pictori reali\xc8\x99ti care pictau pe atunci \xc3\xaen apropierea p\xc4\x83durii de la Fontainebleau \xc8\x99i mai ales \xc3\xaen jurul satului Barbizon. El nu pomenit nimic despre Sebastien Cornu sau Charles Gleyre \xc8\x99i nici nu a adus nicio referin\xc8\x9b\xc4\x83 la nicio afirma\xc8\x9bie pe care a f\xc4\x83cut-o. Grigorescu s-a al\xc4\x83turat grupului de la Barbizon \xc8\x99i a studiat intens operele mae\xc8\x99trilor prezen\xc8\x9bi la Muzeul Luvru._NEWLINE_\xc3\x8en plus de informa\xc8\x9biile aduse de Barbu Brezianu, George Oprescu (monografia 1961 - 1962), a adus detalii despre regulile Academiei, sus\xc8\x9binute de surse autentice de documentare, \xc8\x99i mai multe informa\xc8\x9bii despre activitatea lui Grigorescu la aceast\xc4\x83 \xc8\x99coal\xc4\x83, f\xc4\x83r\xc4\x83 a aduce nicio referin\xc8\x9b\xc4\x83 \xc3\xaen sus\xc8\x9binerea afirma\xc8\x9biilor._NEWLINE_Alexandru Cebuc cu ocazia edit\xc4\x83rii unui album de art\xc4\x83 destinat pictorului din anul 2008, a precizat c\xc4\x83 Nicolae Grigorescu a plecat \xc3\xaen a doua jum\xc4\x83tate a anului 1861 la Paris unde a r\xc4\x83mas cu scurte \xc3\xaentreruperi - 1864 \xc8\x99i 1867, ani \xc3\xaen care a revenit \xc3\xaen \xc8\x9bar\xc4\x83. A amintit \xc3\xaen continuare ca acesta a intrat la \xc8\x98coala de Belle Arte \xc8\x99i a frecventat atelierele lui Cornu \xc8\x99i Charles Gleyre. Informa\xc8\x9biile lui Cebuc au fost concise \xc8\x99i nu au avut specificate surse de documentare._NEWLINE_Krikor Zambaccian a consemnat faptul c\xc4\x83 Nicolae Grigorescu a urmat c\xc3\xa2teva \xc8\x99edin\xc8\x9be de studiu \xc3\xaen atelierul lui S\xc3\xa9bastien Cornu \xc3\xaen anul 1861 \xc8\x99i a concurat la \xc8\x98coala de Beaux Arts unde a ob\xc8\x9binut o men\xc8\x9biune la o compozi\xc8\x9bie. Dup\xc4\x83 acest episod, artistul a realizat copii la Muzeul Luvru dup\xc4\x83 Prud'hon \xc8\x99i G\xc3\xa9ricault. Zambaccian a mai specificat c\xc4\x83 pictorul rom\xc3\xa2n nu s-a mai \xc3\xaentors la Paris, renun\xc8\x9b\xc3\xa2nd la \xc8\x98coala de Beaux Arts \xc8\x99i s-a stabilit definitiv la Barbizon. Tot Zambaccian a mai men\xc8\x9bionat c\xc4\x83 Grigorescu a avut un prim succes la Paris prin admiterea sa la \xc3\x89cole Nationale de Beaux-Arts. Artistul a plecat cur\xc3\xa2nd la Fontainebleau pentru a preg\xc4\x83ti Concours de l'Arbre, dar s-a dispensat de diplom\xc4\x83 \xc8\x99i a r\xc4\x83mas s\xc4\x83 fac\xc4\x83 pictur\xc4\x83 de plein-air la Barbizon. Autorul acestor informa\xc8\x9bii nu a adus nicio surs\xc4\x83 care s\xc4\x83 certifice aceste afirma\xc8\x9bii \xc8\x99i nici nu a identificat perioada \xc3\xaen care Grigorescu ar fi urmat cursuri la Beaux Arts._NEWLINE_\xc3\x8en continuare, textul urmeaz\xc4\x83 monografia lui George Oprescu:_NEWLINE_La Paris, Nicolae Grigorescu trebuia s\xc4\x83 se supun\xc4\x83 unor obliga\xc8\x9bii ce derivau din bursa ce i-a fost acordat\xc4\x83. Astfel, trebuia s\xc4\x83 urmeze \xc3\xaen mod regulat cursurile, s\xc4\x83 transmit\xc4\x83 Ministerului de la Bucure\xc8\x99ti d\xc4\x83ri de seam\xc4\x83 cu privire la activitatea sa precum \xc8\x99i lucr\xc4\x83ri cu ajutorul c\xc4\x83rora ministerul s\xc4\x83 poat\xc4\x83 constata buna evolu\xc8\x9bie artistic\xc4\x83 a lui \xc3\xaen capitala Fran\xc8\x9bei. Cum el sosise \xc3\xaen toamna anului 1861, primul raport trebuia trimis de abia \xc3\xaen luna martie a anului 1862, a\xc8\x99a c\xc4\x83 a avut timp pentru acomodare \xc8\x99i pentru numeroase deplas\xc4\x83ri \xc3\xaen jurul Parisului pentru a face schi\xc8\x9be. A vizitat muzeele, monumentele \xc8\x99i atelierele profesorilor. A\xc8\x99a a ajuns s\xc4\x83 ia contact cu atelierul lui Charles Gleyre \xc8\x99i a lui S\xc3\xa9bastien Cornu pe unde a trecut \xc8\x99i Constantin I. St\xc4\x83ncescu. Pentru accesul la un astfel de atelier unde se f\xc4\x83cea practica, se d\xc4\x83dea un examen ce consta \xc3\xaen execu\xc8\x9bia unui desen dup\xc4\x83 natur\xc4\x83, realizat ziua, \xc3\xaen \xc8\x99ase \xc8\x99edin\xc8\x9be de c\xc3\xa2te dou\xc4\x83 ore. Cei care c\xc3\xa2\xc8\x99tigau concursul c\xc4\x83p\xc4\x83tau titlul de elevi ai \xc3\x89cole Nationale Sup\xc3\xa9rieure des Beaux-Arts pentru o perioad\xc4\x83 de un semestru \xc8\x99i ei aveau dreptul de participare la concursuri \xc8\x99i exerci\xc8\x9bii f\xc4\x83r\xc4\x83 alte \xc3\xaendatoriri speciale. Grigorescu s-a prezentat la concurs \xc3\xaen luna martie a anului 1862 \xc8\x99i a ocupat pozi\xc8\x9bia 45 \xc8\x99i St\xc4\x83ncescu 38 din cei 80 de elevi care s-au \xc3\xaenscris. De men\xc8\x9bionat este faptul c\xc4\x83 Renoir a fost coleg cu arti\xc8\x99tii rom\xc3\xa2ni \xc8\x99i s-a clasat pe locul 68, printre ultimii admi\xc8\x99i._NEWLINE_Regulamentul  institu\xc8\x9biei \xc3\x89cole Nationale Sup\xc3\xa9rieure des Beaux-Arts din Paris era \xc3\xaen vigoare din anul 1819, din timpul Restaura\xc8\x9biei, \xc8\x99i a avut unele preciz\xc4\x83ri \xc8\x99i ad\xc4\x83ugiri f\xc4\x83cute \xc3\xaen anul 1839 \xc8\x99i 1847. El era conceput \xc3\xaentr-un spirit rigid \xc8\x99i acorda importan\xc8\x9b\xc4\x83 \xc3\xaen principal exerci\xc8\x9biilor de desen. Studen\xc8\x9bii realizau desene dup\xc4\x83 un model antic \xc8\x99i dup\xc4\x83 un model viu, alternativ, iarna la lumina l\xc4\x83mpii \xc8\x99i \xc3\xaen restul anului la lumina zilei. \xc8\x98edin\xc8\x9bele erau de dou\xc4\x83 ore \xc8\x99i vara, se \xc8\x9binea seama de pozi\xc8\x9bia soarelui pe cer, pentru ca \xc8\x99edin\xc8\x9bele s\xc4\x83 nu fie influen\xc8\x9bate de schimb\xc4\x83rile de lumin\xc4\x83. De asemenea se f\xc4\x83ceau \xc8\x99i cursuri unde se audiau prelegeri speciale despre antichit\xc4\x83\xc8\x9bi, anatomie \xc8\x99i perspectiv\xc4\x83. Modul de organizare al \xc8\x99colii f\xc4\x83cea ca ea s\xc4\x83 asigure o mediocritate corect\xc4\x83, limit\xc3\xa2nd ini\xc8\x9biativele studen\xc8\x9bilor la un academism despotic \xc8\x99i \xc3\xaengust. \xc8\x98coala organiza o mul\xc8\x9bime de examene \xc8\x99i singura perspectiv\xc4\x83 a absolven\xc8\x9bilor era c\xc3\xa2\xc8\x99tigarea premiului Romei - Le grand Prix de Rome._NEWLINE_Dup\xc4\x83 examenele de perspectiv\xc4\x83 (eliminatoriu) \xc8\x99i cel de anatomie, studen\xc8\x9bii concurau pentru medalii \xc3\xaen fiecare trimestru cu desene dup\xc4\x83 natur\xc4\x83 sau dup\xc4\x83 model antic \xc8\x99i c\xc3\xa2nd deveneau mai experimenta\xc8\x9bi f\xc4\x83ceau compozi\xc8\x9bii cu tematic\xc4\x83 istoric\xc4\x83. Ca urmare, cei care erau admi\xc8\x99i la finalul fiec\xc4\x83rui semestru, participau la Concursul figurii pictate apoi la Concursul torsului pentru ca la final s\xc4\x83 intre \xc3\xaen competi\xc8\x9bie la Concursul capului de expresie. Toate aceste competi\xc8\x9bii \xc8\x99colare erau considerate adev\xc4\x83rate culmi ale educa\xc8\x9biei academice la care aveau acces doar cei pu\xc8\x9bini. Aproape toate compozi\xc8\x9biile erau inspirate din antichitatea clasic\xc4\x83 \xc8\x99i ele erau impuse de c\xc4\x83tre un num\xc4\x83r restr\xc3\xa2ns de figuri proeminente ale clasicismului conduse de L\xc3\xa9on Cogniet \xc8\x99i Hippolyte Flandrin. La momentul \xc3\xaenscrierii sale la \xc8\x98coala de Arte, Grigorescu a fost prezentat de Charles Gleyre, \xc3\xaens\xc4\x83 profesorul s\xc4\x83u avea s\xc4\x83 fie S\xc3\xa9bastien Cornu. Acesta din urm\xc4\x83 era un mare admirator al lui Napoleon al III-lea, un desenator precis \xc8\x99i corect, dar f\xc4\x83r\xc4\x83 personalitate, chiar dac\xc4\x83 a fost elevul lui Ingres. Cornu f\xc4\x83cuse c\xc3\xa2teva c\xc4\x83l\xc4\x83torii \xc3\xaen Orient \xc8\x99i ca rezultat, a creat ni\xc8\x99te compozi\xc8\x9bii f\xc4\x83r\xc4\x83 vlag\xc4\x83 \xc8\x99i nerv, muncite \xc8\x99i conven\xc8\x9bionale. Portretele pe care le-a f\xc4\x83cut sunt \xc3\xaencremenite \xc3\xaen atitudini teatrale, ele fiind f\xc4\x83r\xc4\x83 doar \xc8\x99i poate, pe gustul lui St\xc4\x83ncescu care prin realiz\xc4\x83rile sale ulterioare s-a dovedit a fi fost f\xc4\x83cut pentru asemenea profesori._NEWLINE_\xc8\x98coala francez\xc4\x83 se afla \xc3\xaen momentul venirii lui Grigorescu la Paris \xc3\xaentr-o epoc\xc4\x83 de mari fr\xc4\x83m\xc3\xa2nt\xc4\x83ri. Se purtau tot felul de polemici prin atelierele pictorilor \xc8\x99i prin pres\xc4\x83, a\xc8\x99a cum de altfel se procedase tot timpul \xc3\xaenc\xc4\x83 de la \xc3\xaenfiin\xc8\x9barea \xc8\x98colii de Arte Frumoase. Nicolae Grigorescu a fost impresionat nepl\xc4\x83cut de regulamentul complicat \xc8\x99i dur al institu\xc8\x9biei unde a venit s\xc4\x83 \xc3\xaenve\xc8\x9be. \xc8\x98i-a dat probabil repede seama c\xc4\x83 \xc3\xaen atelierul lui Cornu nu prea avea ce s\xc4\x83 \xc3\xaenve\xc8\x9be cu privire la propriile sale porniri artistice. El era o fire independent\xc4\x83 \xc8\x99i desconsidera manifest\xc4\x83rile exterioare, drept pentru care istoricii care i-au analizat activitatea au considerat c\xc4\x83 el nu era o fire activ\xc4\x83 la polemicile care l-au \xc3\xaenconjurat. Bine\xc3\xaen\xc8\x9beles c\xc4\x83 aceste polemici nu au f\xc4\x83cut dec\xc3\xa2t s\xc4\x83-l stimuleze \xc8\x99i s\xc4\x83-i l\xc4\x83rgeasc\xc4\x83 orizontul \xc8\x99i s\xc4\x83 perceap\xc4\x83 chestiuni c\xc4\x83rora, p\xc3\xa2n\xc4\x83 atunci, nu le-a dat prea mare importan\xc8\x9b\xc4\x83. Astfel, el s-a raportat la lucruri noi \xc8\x99i interesante care nu puteau s\xc4\x83 nu intereseze un t\xc3\xa2n\xc4\x83r artist. \xc3\x8en acest fel, arta peisagi\xc8\x99tilor de la Barbizon, clasicismul \xc8\x99i realismul i-au oferit prin propria sa alegere, o nou\xc4\x83 cale pe care s\xc4\x83 mearg\xc4\x83. Dispozi\xc8\x9bia artistic\xc4\x83, temperamentul \xc8\x99i experien\xc8\x9ba, deja vast\xc4\x83 pentru v\xc3\xa2rsta lui, l-au ajutat s\xc4\x83 discearn\xc4\x83 \xc3\xaen conglomeratul de idei \xc8\x99i stiluri contradictorii care i se afi\xc8\x99au pregnant \xc3\xaen fa\xc8\x9ba ochilor._NEWLINE_\xc3\x8en aceast\xc4\x83 perioad\xc4\x83, artistul rom\xc3\xa2n a legat c\xc3\xa2teva prietenii, chiar dac\xc4\x83 nu era o fire prea sociabil\xc4\x83. S-a \xc3\xaemprietenit cu Maurice Emmanuel Lansyer \xc8\x99i cu Edouard Vi\xc3\xa9. Ace\xc8\x99tia au p\xc4\x83r\xc4\x83sit foarte zgomotos \xc8\x98coala de Arte \xc8\x99i au intrat \xc3\xaen atelierul lui Gustave Courbet, p\xc4\x83rintele realismului. Nu se poate ca Grigorescu s\xc4\x83 nu fi fost impresionat de atitudinea curajoas\xc4\x83 a colegilor s\xc4\x83i \xc8\x99i s\xc4\x83 nu dispre\xc8\x9buiasc\xc4\x83 tot ce duce la rutin\xc4\x83 \xc8\x99i conven\xc8\x9bionalism, mai ales c\xc4\x83 \xc3\xaen atelierul lui Coubert \xc3\xaen loc de modelele profesionale \xc8\x99i busturile antice, se afla un bou ro\xc8\x99cat care avea f\xc3\xa2nul al\xc4\x83turi, printre \xc8\x99evaletele elevilor. Nicolae nu putea s\xc4\x83 ia o hot\xc4\x83r\xc3\xa2re pripit\xc4\x83 dar nici neprev\xc4\x83zut\xc4\x83, a\xc8\x99a cum s-a crezut o lung\xc4\x83 perioad\xc4\x83 de timp. D\xc3\xa2nd dovad\xc4\x83 de seriozitate \xc8\x99i chibzuin\xc8\x9b\xc4\x83, el a urmat cursurile \xc8\x98colii de Arte timp de un an \xc8\x99i jum\xc4\x83tate, reu\xc8\x99ind s\xc4\x83 se califice la Concursul de locuri pentru semestrul din iarna anului 1862 \xc8\x99i pentru cel din vara anului 1863. A fost un elev care a a urmat cursurile \xc3\xaen mod regulat p\xc3\xa2n\xc4\x83 \xc3\xaen septembrie 1863._NEWLINE_Nicolae Grigorescu urmat con\xc8\x99tiincios regulamentul \xc8\x99i a luat parte la examene, absolvindu-le. A ob\xc8\x9binut o men\xc8\x9biune care i-a deschis calea pentru participarea la concursurile de compozi\xc8\x9bie. L-a atras de asemenea, a\xc8\x99a numitul Concurs al arborelui, care era un concurs extracuricular ce a fost ad\xc4\x83ugat programei \xc8\x99colii \xc3\xaen anul 1839. Acesta consta \xc3\xaen execu\xc8\x9bia unei compozi\xc8\x9bii cu tematic\xc4\x83 istoric\xc4\x83 \xc3\xaentr-un peisaj, unde arborele nu trebuia tratat ca un accesoriu al scenei figurate, ci ca un element esen\xc8\x9bial reprezentat c\xc3\xa2t mai veridic cu \xc3\xaenf\xc4\x83\xc8\x9bi\xc8\x99area caracteristicilor principale ale vegeta\xc8\x9biei. Totul trebuia f\xc4\x83cut \xc3\xaen a\xc8\x99a fel \xc3\xaenc\xc3\xa2t necesitatea \xc3\xaen\xc8\x9belegerii naturii s\xc4\x83 se armonizeze \xc3\xaen chip academic cu figurile eroilor. A\xc8\x99a cum se \xc3\xaent\xc3\xa2mpla \xc3\xaen toate cazurile de concursuri ce aveau la baz\xc4\x83 structurarea compozi\xc8\x9biei, concuren\xc8\x9bii trebuiau s\xc4\x83 treac\xc4\x83 printr-o etap\xc4\x83 preliminar\xc4\x83 prin care, ei prezentau schi\xc8\x9ba pictat\xc4\x83 pe care o f\xc4\x83ceau \xc3\xaen primul semestru, ea fiind depus\xc4\x83 cu sigiliu. Primii zece studen\xc8\x9bi care ob\xc8\x9bineau cele mai bune note treceau automat la faza final\xc4\x83 care se desf\xc4\x83\xc8\x99ura \xc3\xaen semestrul urm\xc4\x83tor. \xc3\x8en anul 1862, concursul a \xc3\xaenceput cu tematica Numa Pompiliu scriind sub dictarea nimfei Egeria. \xc3\x8en cel de al doilea semestru, cei zece admi\xc8\x99i trebuiau s\xc4\x83 \xc8\x99i-l imagineze pe Sf\xc3\xa2ntul Ludovic \xc3\xaemp\xc4\x83r\xc8\x9bind dreptatea sub stejarul de la Vincennes \xc3\xaentr-o zi de diminea\xc8\x9b\xc4\x83. Nu a ob\xc8\x9binut nimeni medalia de aur \xc8\x99i nici cea de argint, s-a acordat doar cea de bronz \xc8\x99i dou\xc4\x83 men\xc8\x9biuni. \xc3\x8en anul 1863, concursul pentru schi\xc8\x9b\xc4\x83 s-a \xc8\x9binut \xc3\xaen ziua de 27 iunie \xc8\x99i subiectul a fost P\xc4\x83storul lupt\xc3\xa2ndu-se pe o u\xc8\x99oar\xc4\x83 ridic\xc4\x83tur\xc4\x83 de p\xc4\x83m\xc3\xa2nt umbrit\xc4\x83 de copaci \xc3\xaenal\xc8\x9bi, domin\xc3\xa2nd un drum desfundat, \xc3\xaen apropierea unui lac, \xc3\xaen lumina dup\xc4\x83amiezei, ora trei._NEWLINE_Nicolae Grigorescu i-a spus prietenului s\xc4\x83u Alexandru Vlahu\xc8\x9b\xc4\x83 despre acest concurs. Acesta \xc8\x99i-a notat cu destul\xc4\x83 exactitate subiectul: O lupt\xc4\x83 antic\xc4\x83 \xc3\xaentre doi p\xc4\x83stori. Vlahu\xc8\x9b\xc4\x83 s-a \xc3\xaen\xc8\x99elat crez\xc3\xa2nd c\xc4\x83 acest concurs era cel de admitere \xc8\x99i l-a datat cu un an mai devreme. \xc3\x8en opinia lui C.I. Istrati, acest concurs era cel care-i deschidea por\xc8\x9bile Romei - Le grand Prix de Rome. Virgil Cioflec nu i-a dat crezare lui Grigorescu c\xc4\x83 s-ar fi \xc3\xaenscris la \xc3\x89cole nationale sup\xc3\xa9rieure des beaux-arts din Paris. Ca urmare, Cioflec a vorbit vag despre prima prob\xc4\x83 a concursului de peisaj. Dup\xc4\x83 Alexandru Vlahu\xc8\x9b\xc4\x83, Grigorescu ar fi stat la \xc8\x98coala de Arte de la Paris doar c\xc3\xa2teva luni de zile._NEWLINE_Au expus cu aceast\xc4\x83 ocazie dou\xc4\x83zeci \xc8\x99i doi de elevi din care doar \xc8\x99ase au fost ale\xc8\x99i de c\xc4\x83tre comisie. Grigorescu a ocupat pozi\xc8\x9bia a patra. Pentru participarea sa la etapa final\xc4\x83, Nicolae a plecat la Barbizon pentru documentare, dar dup\xc4\x83 cum se \xc8\x99tie, a r\xc4\x83mas acolo mai mult dec\xc3\xa2t era necesar, astfel \xc3\xaenc\xc3\xa2t nu a mai ajuns la data de 1 august la concursul cu pricina. La acel concurs, niciunul din finali\xc8\x99ti nu au ob\xc8\x9binut vreo men\xc8\x9biune, f\xc4\x83r\xc4\x83 a se discuta despre medalii. Ca urmare a e\xc8\x99ecului competi\xc8\x9biei, profesorii \xc8\x99colii au suprimat din regulamentul institu\xc8\x9biei acest concurs, ca fiind neatractiv elevilor."